title: 2010/371/: 2010 m. birželio 6 d. Tarybos sprendimas dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo

text:
3.7.2010

               LT

               Europos Sąjungos oficialusis leidinys

               L 169/13

         TARYBOS SPRENDIMAS
   2010 m. birželio 6 d.
   dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo
   (2010/371/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį,
   atsižvelgdama į 2000 m. birželio 23 d. Kotonu pasirašytą Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1), 2005 m. birželio 25 d. pataisytą Liuksemburge (2) (toliau – AKR ir ES partnerystės susitarimas), ypač į jo 96 straipsnį,
   atsižvelgdama į Taryboje posėdžiavusių valstybių narių Vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į Europos Komisijos pasiūlymą,
   kadangi:

               (1)

               Pažeistos esminės AKR ir ES partnerystės susitarimo 9 straipsnio nuostatos.

               (2)

               Pagal AKR ir ES partnerystės susitarimo 96 straipsnį 2009 m. liepos 6 d. su Madagaskaro Respublika pradėtos konsultacijos, kuriose dalyvavo Afrikos, Karibų jūros ir Ramiojo vandenyno (AKR) šalių grupės atstovai ir kurioms vykstant Pereinamojo laikotarpio valdybos atstovai nepateikė priimtinų pasiūlymų ir įsipareigojimų.

               (3)

               Europos Sąjunga pasiūlė nenutraukti konsultacijų, siekdama paskatinti Madagaskaro pereinamojo laikotarpio valdybą tęsti derybas su šalies politiniais judėjimais, globojant bendrai tarpininkavimo grupei, kad būtų pasiektas bendras sutarimas.

               (4)

               Globojant šiai tarpininkavimo grupei, kuriai vadovauja p. J. Chissano, 2009 m. rugpjūčio 9 d. Maputu keturi Madagaskaro politiniai judėjimai pasirašė susitarimus, kuriuose numatyta steigti pereinamojo laikotarpio institucijas, kurios padėtų valdyti pereinamąjį procesą ir per penkiolika mėnesių surengti prezidento ir parlamento rinkimus. Šiuos susitarimus papildė Papildomas Madagaskaro pereinamojo laikotarpio chartijos aktas, kuris buvo pasirašytas 2009 m. lapkričio 6 d. Adis Abeboje.

               (5)

               Iki šiol keturi politiniai judėjimai nepasiekė kompromiso, kuris būtų padėjęs veiksmingai įgyvendinti šiuos susitarimus. Tačiau valdžioje esanti Pereinamojo laikotarpio valdyba pradėjo vykdyti vienašališką pereinamąjį procesą: paskyrė Ministrą Pirmininką ir Vyriausybę, paskelbė, kad rinkimai bus surengti 2010 m. – visa tai neatitinka Maputu susitarimų ir Adis Abebos chartijos esmės ir turinio.

               (6)

               Dėl to pagal AKR ir ES partnerystės susitarimo 96 straipsnį pradėtas konsultacijas reikėtų baigti ir imtis atitinkamų priemonių,

         PRIĖMĖ ŠĮ SPRENDIMĄ:
   1 straipsnis
   Pagal 2000 m. birželio 23 d. Kotonu pasirašyto Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, 2005 m. birželio 25 d. pataisyto Liuksemburge (toliau – AKR ir ES partnerystės susitarimas) 96 straipsnį su Madagaskaro Respublika pradėtos konsultacijos baigiamos.
   2 straipsnis
   Pridėtame rašte nurodytos priemonės priimamos kaip atitinkamos priemonės pagal AKR ir ES partnerystės susitarimo 96 straipsnio 2 dalies c punktą.
   3 straipsnis
   Šis sprendimas įsigalioja jo priėmimo dieną.
   Jis galioja 12 mėnesių ir reguliariai peržiūrimas.

      Priimta Liuksemburge 2010 m. birželio 6 d.

            Tarybos vardu

            Pirmininkas

         C. CORBACHO

      (1)  OL L 317, 2000 12 15, p. 3.

      (2)  OL L 287, 2005 10 28, p. 1.

      (3)  OL L 317, 2000 12 15, p. 376.

      PRIEDAS

         Rašto projektas

      J. E. Andry Nirina RAJOELINA
      Madagaskaro Respublikos
      Pereinamojo laikotarpio valdybos prezidentui
      Antananarivas
      Madagaskaras
      Gerbiamasis Pereinamojo laikotarpio valdybos prezidente,
      Europos Sąjunga (ES) labai svarbiomis laiko 2000 m. birželio 23 d. Kotonu pasirašyto Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, 2005 m. birželio 25 d. pataisyto Liuksemburge (toliau – AKR ir ES partnerystės susitarimas) 9 straipsnyje išdėstytas esmines nuostatas, susijusias su žmogaus teisėmis, demokratijos principais ir teisine valstybe, kuriais grindžiama AKR ir ES partnerystė.
      Atsižvelgdama į tai, po 2009 m. kovo 17 d. Madagaskare įvykdyto valdžios perėmimo jėga, ES reagavo nedelsdama ir laikėsi nuostatos, kad šis perėmimas yra akivaizdus esminių AKR ir ES partnerystės susitarimo 9 straipsnio nuostatų pažeidimas.
      Pagal EKR ir ES partnerystės susitarimo 96 straipsnį ES užmezgė politinį dialogą su dabartine valdžia, kuris sudarė sąlygas pradėti konsultacijas, siekiant įvertinti padėtį ir galimus sprendimus dėl greito konstitucinės tvarkos atkūrimo. 2009 m. liepos 6 d. Briuselyje įvykusiame susitikime, kuriuo pradėtos šios konsultacijos, Madagaskaras negalėjo pateikti ES priimtinų pasiūlymų.
      Būdama atvira dialogui ir puikiai suprasdama, kad politinė padėtis Madagaskare sudėtinga, ES pasiūlė nenutraukti konsultacijų, siekdama paskatinti Madagaskaro pereinamojo laikotarpio valdybą tęsti derybas su Madagaskaro politiniais judėjimais, globojant bendrai tarpininkavimo grupei, kurią sudaro Afrikos Sąjunga (AS), Pietų Afrikos vystymosi bendrija (SADC), Tarptautinė frankofonijos organizacija ir Jungtinės Tautos, kad būtų pasiektas bendras sutarimas, padėsiantis atkurti konstitucinę tvarką.
      Šiai Madagaskaro tarpininkavimo grupei globojant, ypač 2009 m. birželio mėn. SADC aukščiausiojo lygio susitikime vadovu paskyrus p. J. Chissano, 2009 m. rugpjūčio 9 d. Maputu keturių politinių judėjimų vadovai pasirašė Maputu politinį susitarimą ir Pereinamojo laikotarpio chartiją, taip pat kitus susitarimus, kuriais visų pirma numatoma įsteigti institucijas, padėsiančias valdyti pereinamąjį procesą ir per penkiolika mėnesių surengti prezidento ir parlamento rinkimus. Šiuos susitarimus, kurie turėjo būti įgyvendinti per ateinančias 30 dienų į pagrindinius pereinamojo laikotarpio institucijų postus bendru sutarimu paskiriant pareigūnus, papildė Papildomas Madagaskaro pereinamojo laikotarpio chartijos aktas, kurį 2009 m. lapkričio 6 d. Adis Abeboje pasirašė keturių politinių judėjimų vadovai.
      Nepaisant daugybės bendros tarpininkavimo grupės pastangų, kurias rėmė tarptautinė bendruomenė, per pastaruosius kelis mėnesius ir nepaisant paskutinės ad hoc iniciatyvos, kurią pateikė AS komisijos pirmininkas, politiniams judėjimams nepavyko susitarti dėl Maputu ir Adis Abeboje sutarto pereinamojo proceso įgyvendinimo. Tačiau A. Rajoelina ėmėsi vienašališkų pereinamojo proceso veiksmų: paskyrė Ministrą Pirmininkasą ir Vyriausybę, paskelbė, kad rinkimai bus surengti 2010 m. – visa tai neatitinka Maputu susitarimų ir Adis Abebos chartijos esmės ir turinio.
      Remdamasi tuo, kas pirmiau išdėstyta, ES nusprendė užbaigti konsultacijų laikotarpį ir pagal AKR ir ES partnerystės susitarimo 96 straipsnio 2 dalies c punktą patvirtinti toliau išvardytas atitinkamas priemones:

                  —

                  humanitarinės ir neatidėliotinos pagalbos srityje pakeitimų nėra,

                  —

                  pagal 9-ojo ir 10-ojo Europos plėtros fondo (EPF) nacionalines orientacines programas teikiama parama biudžetui stabdoma,

                  —

                  pagal 9-ąjį EPF įgyvendinami projektai ir programos toliau įgyvendinami, išskyrus priemones ir mokėjimus, tiesiogiai skirtus Vyriausybei ir jos tarnyboms. Galiojančių sutarčių pakeitimai ir priedai turi būti išnagrinėti kiekvienu atveju atskirai. Naujos sutartys stabdomos,

                  —

                  10-ojo EPF nacionalinės orientacinės programos įgyvendinimas stabdomas,

                  —

                  Europos Komisija gali įgyvendinti tam tikrus projektus ir programas, kuriais tiesiogiai remiami gyventojai,

                  —

                  regioniniai projektai vertinami kiekvienu atveju atskirai,

                  —

                  Europos Komisija pasilieka teisę nedelsdama – iš dalies arba visiškai – perimti EPF nacionalinės įgaliojimus suteikiančios institucijos funkcijas,

                  —

                  AKR ir ES partnerystės susitarimo 8 straipsnyje numatytas politinis dialogas, kiek įmanoma, palaikomas ir vykdomas derinant su Tarptautine ryšių palaikymo su Madagaskaru grupe. Jis gali būti paspartintas, jeigu pasiekiamas susitarimu pagrįstas sprendimas atkurti konstitucinę tvarką, apimantis: 1) sutarimu pagrįstas nuostatas dėl pereinamojo laikotarpio Vyriausybės; 2) aiškaus veiksmų plano siekiant rinkimų sudarymą, kuris būtų priimtinas visoms susijusioms šalims ir kuris sudarytų galimybes surengti laisvą ir teisingą rinkiminę kampaniją; 3) teisingus rinkimus, kuriuos kaip tokius pripažins tarptautinė bendruomenė ir kurie galės suteikti naujajai Vyriausybei demokratinį teisėtumą. ES toliau atidžiai stebės padėties pokyčius Madagaskare ir prireikus gali paremti bendru sutarimu pagrįstą krizės politinį sprendimą.

            Šios atitinkamos priemonės patvirtinamos pradiniam dvylikos mėnesių laikotarpiui.
      ES pasilieka teisę išnagrinėti ir keisti nurodytas priemones, siekdama atsižvelgti į tolesnius – teigiamus ar neigiamus – padėties Madagaskare pokyčius.
      Pagarbiai

         Europos Sąjungos vardu

               Komisija

               Taryba


title: 2012/445/ES: 2012 m. liepos 24 d. Tarybos sprendimas dėl automatinio keitimosi DNR duomenimis Vengrijoje pradžios

text:
28.7.2012

               LT

               Europos Sąjungos oficialusis leidinys

               L 202/22

         TARYBOS SPRENDIMAS
   2012 m. liepos 24 d.
   dėl automatinio keitimosi DNR duomenimis Vengrijoje pradžios
   (2012/445/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 2 straipsnio 3 dalį ir 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, organų ir įstaigų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaudamasi Sprendimo 2008/615/TVR 36 straipsnio 2 dalimi, Vengrija pranešė Tarybos generaliniam sekretoriatui apie nacionalines DNR analizės duomenų rinkmenas, kurioms taikomi to sprendimo 2–6 straipsniai, ir apie to sprendimo 3 straipsnio 1 dalyje nurodytas automatinės paieškos sąlygas;

               (5)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (6)

               Vengrija atsakė į klausimyno apie duomenų apsaugą ir klausimyno apie keitimąsi DNR duomenimis klausimus;

               (7)

               Vengrija sėkmingai atliko bandomąjį sistemos patikrinimą su Austrija;

               (8)

               buvo surengtas vertinimo vizitas Vengrijoje, o Austrijos vertinimo grupė parengė šio vertinimo vizito ataskaitą bei pateikė ją atitinkamai Tarybos darbo grupei;

               (9)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi DNR duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės DNR duomenų paieškos ir lyginimo srityje Vengrija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 3 ir 4 straipsnius.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2004/739/BUSP:2004 m. rugsėjo 29 d. Politinio ir saugumo komiteto sprendimas BiH/3/2004, dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo

text:
28.10.2004

               LT

               Europos Sąjungos oficialusis leidinys

               L 325/64

      POLITINIO IR SAUGUMO KOMITETO SPRENDIMAS BiH/3/2004
   2004 m. rugsėjo 29 d.
   dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo
   (2004/739/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečiąją pastraipą,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 11 straipsnio 5 dalį,
   kadangi:

               (1)

               Pagal Bendrųjų veiksmų 2004/570/BUSP 11 straipsnį Taryba Politinį ir saugumo komitetą (PSK) įgaliojo priimti atitinkamus sprendimus dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo.

               (2)

               2000 m. gruodžio 7, 8 ir 9 d. Nicos ir 2002 m. spalio 24 ir 25 d. Briuselio Europos Vadovų Tarybos išvadose numatyta trečiųjų valstybių dalyvavimo krizių valdymo operacijose ir Prisidedančių valstybių komiteto įsteigimo tvarka.

               (3)

               Prisidedančių valstybių komitetas vaidins pagrindinį vaidmenį kasdieniniame operacijos valdyme; Komitetas bus pagrindinis forumas, kuriame prisidedančios valstybės bendrai spręs klausimus, susijusius su jų pajėgų panaudojimu operacijoje; Politinis ir saugumo komitetas, vykdantis operacijos politinę priežiūrą ir jai strategiškai vadovaujantis, atsižvelgs į Prisidedančių valstybių komiteto pareikštas nuomones.

               (4)

               Laikantis prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 6 straipsnio, Danija nedalyvauja rengiant ir įgyvendinant su gynyba susijusius Europos Sąjungos sprendimus ir veiksmus. Todėl Danija neprisideda prie šios operacijos finansavimo.

               (5)

               2002 m. gruodžio 12 ir 13 d. Kopenhagos Europos Vadovų Taryba priėmė deklaraciją, nustatančią, kad „Berlin Plus“ susitarimai ir jų vykdymas bus taikomi tik toms ES valstybėms narėms, kurios yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         NUSPRENDĖ:
   1 straipsnis
   Įsteigimas
   Šiuo sprendimu įsteigiamas prie Europos Sąjungos karinės operacijos Bosnijoje ir Hercegovinoje prisidedančių valstybių komitetas (toliau – Komitetas).
   2 straipsnis
   Funkcijos
   Komiteto kompetencija yra nustatyta Europos Vadovų Tarybos, posėdžiavusios Nicoje (2000 m. gruodžio 7, 8 ir 9 d.) ir Briuselyje (2002 m. spalio 24 ir 25 d.), išvadose.
   3 straipsnis
   Sudėtis
   1.   Komiteto nariai yra:

               —

               tos valstybės narės, dalyvaujančios ES operacijose, vykdomose naudojant NATO bendras lėšas ir pajėgumus, taip pat ir Danija;

               —

               priede nurodytų trečiųjų valstybių, dalyvaujančių operacijoje ir kariniu atžvilgiu reikšmingai prie jų prisidedančių, taip pat ir kitų trečiųjų valstybių atstovai.

         2.   DGEUMS ir ES operacijos vadas arba jų atstovai taip pat turi teisę dalyvauti Komiteto posėdžiuose.
   4 straipsnis
   Pirmininkavimas
   Laikantis posėdžio Nicoje išvadų ir nepažeidžiant pirmininkaujančios valstybės narės prerogatyvų, šiai operacijai įsteigtam Komitetui pirmininkauja generalinis sekretorius–vyriausiasis įgaliotinis arba jo atstovas, glaudžiai konsultuodamasis su pirmininkaujančia valstybe nare ir padedamas Europos Sąjungos karinio komiteto pirmininko (CEUMC) arba jo atstovo.
   5 straipsnis
   Posėdžiai
   1.   Pirmininkas reguliariai šaukia Komiteto posėdžius. Neeiliniai posėdžiai, susiklosčius tam tikroms aplinkybėms, gali būti šaukiami pirmininko iniciatyva arba nario prašymu.
   2.   Pirmininkas iš anksto išsiuntinėja preliminarią posėdžio darbotvarkę ir su posėdžiu susijusius dokumentus. Po kiekvieno posėdžio išsiuntinėjami jo protokolai.
   3.   Prireikus į diskusiją, kai aptariami atitinkami klausimai, gali būti kviečiami Komisijos atstovai ir kiti asmenys.
   6 straipsnis
   Procedūra
   1.   Išskyrus šio straipsnio 3 dalies nuostatas, ir neapribojant Politinio ir saugumo komiteto kompetencijos bei ES operacijos vado pareigų,

               —

               Komiteto sprendimus dėl kasdienio operacijos valdymo prie operacijos prisidedančių valstybių atstovai priima vieningai;

               —

               Komiteto rekomendacijas dėl galimų veiklos planavimo pakeitimų, įskaitant galimą tikslų keitimą, Komiteto nariai teikia vieningu sprendimu.

         Nario susilaikymas balsuojant neturi įtakos balsų vieningumui.
   2.   Pirmininkas nustato, ar dalyvauja valstybių, turinčių teisę dalyvauti svarstymuose, atstovų dauguma.
   3.   Visi procedūriniai klausimai sprendžiami paprasta posėdyje dalyvaujančių narių balsų dauguma.
   4.   Danija nedalyvauja priimant Komiteto sprendimus.
   7 straipsnis
   Konfidencialumas
   1.   Komiteto posėdžiams ir protokolams taikomi Tarybos saugumo nuostatai. Visų pirma Komiteto nariai turi turėti reikiamus saugumo leidimus.
   2.   Komiteto svarstymų dalyviai yra saistomi pareigos saugoti profesinę paslaptį, išskyrus tuos atvejus, kai Komitetas vieningai nusprendžia kitaip.
   8 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje, 2004 m. rugsėjo 29 d.

            Politinio ir saugumo komiteto vardu

            Pirmininkas

         A. HAMER

      (1)  OL L 252, 2004 7 28, p. 10.

      PRIEDAS
      3 STRAIPSNIO 1 DALYJE MINIMŲ TREČIŲJŲ VALSTYBIŲ SĄRAŠAS

                  —

                  Argentina

                  —

                  Bulgarija

                  —

                  Kanada

                  —

                  Čilė

                  —

                  Marokas

                  —

                  Naujoji Zelandija

                  —

                  Norvegija

                  —

                  Rumunija

                  —

                  Šveicarija

                  —

                  Turkija


title: 2007/712/EB: 2007 m. spalio 15 d. Tarybos sprendimas dėl Konvencijos dėl jurisdikcijos ir teismo sprendimų civilinėse ir komercinėse bylose pripažinimo ir vykdymo pasirašymo Bendrijos vardu

text:
21.12.2007

               LT

               Europos Sąjungos oficialusis leidinys

               L 339/1

         TARYBOS SPRENDIMAS
   2007 m. spalio 15 d.
   dėl Konvencijos dėl jurisdikcijos ir teismo sprendimų civilinėse ir komercinėse bylose pripažinimo ir vykdymo pasirašymo Bendrijos vardu
   (2007/712/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 61 straipsnio c punktą ir jos 300 straipsnio 2 dalies pirmąją pastraipą,
   atsižvelgdama į Komisijos pasiūlymą,
   kadangi:

               (1)

               1988 m. rugsėjo 16 d. Europos Bendrijų valstybės narės su Islandijos Respublika, Norvegijos Karalyste ir Šveicarijos Konfederacija pasirašė tarptautinį susitarimą dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) (Lugano konvencija), kuria išplėstas 1968 m. rugsėjo 27 d. Konvencijos, apimančios tuos pačius klausimus (2) (Briuselio konvencija), taisyklių taikymas Islandijoje, Norvegijoje ir Šveicarijoje.

               (2)

               1998–1999 m. ad hoc darbo grupėje, kurioje taip pat dalyvavo Šveicarija, Norvegija ir Islandija, vyko derybos dėl Briuselio konvencijos ir Lugano konvencijos peržiūros. Derybose priimta darbo grupės parengta Konvencijos projektas, kurį 1999 m. gegužės 27–28 d. susitikimuose patvirtino Taryba.

               (3)

               Vėlesnės derybos dėl šio teksto Taryboje sąlygojo, kad buvo priimtas 2000 m. gruodžio 22 d. Tarybos reglamentas Nr. 44/2001 dėl jurisdikcijos, teismo sprendimų civilinėse ir komercinėse bylose pripažinimo ir vykdymo (3), kuris modernizavo Briuselio konvencijos taisykles ir padarė pripažinimo ir vykdymo sistemą spartesne ir veiksmingesne.

               (4)

               Atsižvelgiant į Briuselio ir Lugano konvencijų jurisdikcijos ir teismo sprendimų civilinėse ir komercinėse bylose pripažinimo ir vykdymo sistemų paraleles, Lugano konvenciją reikia suderinti su Reglamentu (EB) Nr. 44/2001, siekiant tokio paties lygmens sprendimų apsikeitimo tarp ES valstybių narių ir atitinkamų ELPA valstybių.

               (5)

               Pagal prie Europos Sąjungos sutarties ir Europos bendrijos steigimo sutarties pridedamą protokolą dėl Danijos pozicijos, Danija nedalyvauja priemonių taikyme pagal Europos bendrijos steigimo sutarties IV antraštinę dalį. Kad Lugano konvencijos taisyklės galiotų Danijai, naujojoje konvencijoje, apimančioje tuos pačius klausimus, Danija turi dalyvauti kaip Susitariančioji Šalis.

               (6)

               2002 m. rugsėjo 27 d. sprendimu Taryba įgaliojo Komisiją vesti derybas siekiant priimti naują Lugano konvenciją dėl jurisdikcijos ir teismo sprendimų civilinėse ir komercinėse bylose pripažinimo ir vykdymo.

               (7)

               Komisija Europos bendrijos vardu vedė derybas dėl tokios konvencijos su Islandija, Norvegija, Šveicarija ir Danija.

               (8)

               Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Jungtinės Karalystės ir Airijos pozicijos 3 straipsnį Jungtinė Karalystė ir Airija dalyvauja priimant ir taikant šį sprendimą.

               (9)

               Pagal Protokolo dėl Danijos pozicijos 1 ir 2 straipsnius Danija nedalyvauja priimant šį sprendimą, neprivalo jo laikytis ir jis neturi būti jai taikomas.

               (10)

               Konvencija, parafuota Briuselyje 2007 m. kovo 28 d., turėtų būti pasirašyta,

         NUSPRENDĖ:
   1 straipsnis
   Konvencijos dėl jurisdikcijos ir teismo sprendimų civilinėse ir komercinėse bylose pripažinimo ir vykdymo, pakeičiančios 1988 m. rugsėjo 16 d. Lugano konvenciją, pasirašymas patvirtinamas Bendrijos vardu su sąlyga, kai ši konvencija bus sudaryta.
   Konvencijos tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), kuris (-ie) įgaliojamas (-ami) Bendrijos vardu pasirašyti Konvenciją dėl jurisdikcijos ir teismo sprendimų civilinėse ir komercinėse bylose pripažinimo ir vykdymo.

      Priimta Liuksemburge 2007 m. spalio 15 d.

            Tarybos vardu

            Pirmininkas

         L. AMADO

      (1)  Konvencija dėl jurisdikcijos ir teismo sprendimų vykdymo komercinėse ir civilinėse bylose (OL L 319, 1988 11 25, p. 9).

      (2)  Briuselio konvencija dėl jurisdikcijos ir teismo sprendimų vykdymo komercinėse ir civilinėse bylose (OL L 299, 1972 12 31, p. 32). (Konsoliduota redakcija OL C 27, 1998 1 26, p. 1.)

      (3)  OL L 12, 2001 1 16, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).


title: 2013 m. vasario 28 d. Komisijos sprendimas, kuriuo Farmakologinio budrumo rizikos vertinimo konsultacinio komiteto nariais ir pakaitiniais nariais skiriami sveikatos priežiūros specialistų ir pacientų organizacijų atstovai  Tekstas svarbus EEE

text:
1.3.2013

               LT

               Europos Sąjungos oficialusis leidinys

               C 60/8

      KOMISIJOS SPRENDIMAS

   2013 m. vasario 28 d.
   kuriuo Farmakologinio budrumo rizikos vertinimo konsultacinio komiteto nariais ir pakaitiniais nariais skiriami sveikatos priežiūros specialistų ir pacientų organizacijų atstovai
   (Tekstas svarbus EEE)
   2013/C 60/03
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų vaistų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (1), ypač į jo 61a straipsnio 1 dalį,
   kadangi:

               (1)

               pagal Reglamento (EB) Nr. 726/2004 61a straipsnio 1 dalį Komisija privalo paskirti sveikatos priežiūros specialistų ir pacientų organizacijų atstovus į Europos vaistų agentūros farmakologinio budrumo rizikos vertinimo konsultacinį komitetą;

               (2)

               remdamasi Reglamento (EB) Nr. 726/2004 61a straipsnio 1 dalimi Komisija surengė viešą kvietimą pareikšti susidomėjimą. Buvo konsultuojamasi su Europos Parlamentu dėl gautų paraiškų, susijusių su šiuo kvietimu pareikšti susidomėjimą, vertinimo rezultatų;

               (3)

               Komiteto nariai ir pakaitiniai nariai skiriami trejų metų kadencijai, prasidedančiai 2013 m. kovo 1 d. ir prireikus pratęsiamai vieną kartą,

         PRIĖMĖ ŠĮ SPRENDIMĄ:
   Vienintelis straipsnis
   1.   Farmakologinio budrumo rizikos vertinimo konsultacinio komiteto nariais ir pakaitiniais nariais trejų metų laikotarpiui nuo 2013 m. kovo 1 d. skiriami šie sveikatos priežiūros specialistų atstovai:

               —

               narys: Filip Babylon,

               —

               pakaitinė narė: Kirsten Myhr.

         2.   Šiuo sprendimu Komiteto nariais ir pakaitiniais nariais trejų metų laikotarpiui nuo 2013 m. kovo 1 d. skiriami šie pacientų organizacijų atstovai:

               —

               narys: Albert van der Zeijden,

               —

               pakaitinis narys: Marco Greco.

      Priimta Briuselyje 2013 m. vasario 28 d.

            Komisijos vardu Pirmininko pavedimu

         Tonio BORG

            Komisijos narys

      (1)  OL L 136, 2004 4 30, p. 1.


title: 2017 m. balandžio 27 d. Europos Parlamento sprendimas (ES) 2017/1633 dėl Energetikos reguliavimo institucijų bendradarbiavimo agentūros 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/161

         EUROPOS PARLAMENTO SPRENDIMAS (ES) 2017/1633
   2017 m. balandžio 27 d.
   dėl Energetikos reguliavimo institucijų bendradarbiavimo agentūros 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Energetikos reguliavimo institucijų bendradarbiavimo agentūros 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Energetikos reguliavimo institucijų bendradarbiavimo agentūros 2015 finansinių metų metinių finansinių ataskaitų su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Agentūra įvykdė 2015 finansinių metų biudžetą (05873/2017 – C8-0075/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (4), ypač į jo 24 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0147/2017),

               1.

               patvirtina Energetikos reguliavimo institucijų bendradarbiavimo agentūros direktoriui, kad Agentūros 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Energetikos reguliavimo institucijų bendradarbiavimo agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 17.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 211, 2009 8 14, p. 1.

      (5)  OL L 328, 2013 12 7, p. 42.


title: 2016 m. kovo 9 d. Europos Parlamento ir Tarybos sprendimas (ES) 2016/407 dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2015/007 – BE/Hainaut-Namur Glass“)

text:
19.3.2016

               LT

               Europos Sąjungos oficialusis leidinys

               L 74/34

         EUROPOS PARLAMENTO IR TARYBOS SPRENDIMAS (ES) 2016/407
   2016 m. kovo 9 d.
   dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2015/007 – BE/Hainaut-Namur Glass“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2015 m. rugpjūčio 19 d. Belgija pateikė paraišką dėl EGF lėšų mobilizavimo, susijusią su darbuotojų atleidimu ir veiklos nutraukimu ekonomikos sektoriuje, kuris priskiriamas NACE 2 red. 23 skyriui (Kitų ne metalo mineralinių produktų gamyba), NUTS 2 lygmens Belgijos Heno (BE32) ir Namiūro (BE35) regionuose. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               remdamasi Reglamento (ES) Nr. 1309/2013 6 straipsnio 2 dalimi, Belgija nusprendė iš EGF bendrai finansuojamas prie individualių poreikių pritaikytas paslaugas taip pat teikti 100 nedirbančių ir nesimokančių jaunuolių (NEET);

               (5)

               pagal Reglamento (ES) Nr. 1309/2013 4 straipsnio 2 dalį Belgijos paraiška laikoma priimtina, kadangi dėl darbuotojų atleidimo daromas didelis poveikis užimtumui ir vietos, regiono ir šalies ekonomikai;

               (6)

               todėl iš EGF turėtų būti mobilizuota 1 095 544 EUR suma finansinei paramai pagal Belgijos pateiktą paraišką suteikti;

               (7)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2016 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 095 544 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2016 m. kovo 9 d.

      Priimta Strasbūre 2016 m. kovo 9 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkė

         J.A. HENNIS-PLASSCHAERT

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2007/797/EB: 2007 m. lapkričio 15 d. Tarybos sprendimas dėl Susitarimo pasikeičiant laiškais dėl Protokolo, kuriuo 2007 m. sausio 1 d. – 2012 m. gruodžio 31 d. laikotarpiui nustatomos žvejybos galimybės ir finansinis įnašas, numatyti Europos ekonominės bendrijos ir Madagaskaro Respublikos žvejybos partnerystės susitarime dėl žvejybos Madagaskaro žvejybos zonose, pakeitimų laikino taikymo, sudarymo

text:
17.12.2007

               LT

               Europos Sąjungos oficialusis leidinys

               L 331/3

         TARYBOS SPRENDIMAS
   2007 m. lapkričio 15 d.
   dėl Susitarimo pasikeičiant laiškais dėl Protokolo, kuriuo 2007 m. sausio 1 d.–2012 m. gruodžio 31 d. laikotarpiui nustatomos žvejybos galimybės ir finansinis įnašas, numatyti Europos ekonominės bendrijos ir Madagaskaro Respublikos žvejybos partnerystės susitarime dėl žvejybos Madagaskaro žvejybos zonose, pakeitimų laikino taikymo, sudarymo
   (2007/797/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį kartu su jos 300 straipsnio 2 dalimi,
   atsižvelgdama į Komisijos pasiūlymą,
   kadangi:

               (1)

               Bendrija ir Madagaskaro Respublika vedė derybas ir parafavo žvejybos partnerystės Susitarimą, kuriuo Bendrijos žvejams suteikiamos žvejybos galimybės vandenyse, į kuriuos Madagaskaro Respublika turi suverenias teises.

               (2)

               Bendrija yra suinteresuota šio Susitarimo patvirtinimu.

               (3)

               Tikslinga užtikrinti galimybę vykdyti žvejybos veiklą nuo ankstesnio protokolo (1) galiojimo pabaigos iki protokolo, kuriuo nustatomos minėtame susitarime numatytos žvejybos galimybės ir finansinis įnašas, įsigaliojimo.

               (4)

               Turėtų būti nustatytas žvejybos galimybių paskirstymo valstybėms narėms būdas,

         NUSPRENDĖ:
   1 straipsnis
   Bendrijos vardu patvirtinamas Susitarimas pasikeičiant laiškais dėl Protokolo, kuriuo 2007 m. sausio 1 d.–2012 m. gruodžio 31 d. laikotarpiui nustatomos žvejybos galimybės ir finansinis įnašas, numatyti Europos ekonominės bendrijos ir Madagaskaro Respublikos žvejybos partnerystės susitarime dėl žvejybos Madagaskaro žvejybos zonose, pakeitimų laikino taikymo (toliau – Susitarimas).
   Susitarimo tekstas pridedamas prie šio sprendimo.
   2 straipsnis
   Laikinasis susitarimo taikymas prasideda 2007 m. sausio 1 d.
   3 straipsnis
   Susitarimo Protokole nustatytos žvejybos galimybės valstybėms narėms paskirstomos taip:

               Žvejybos kategorija

               Laivo tipas

               Valstybė narė

               Licencijos arba kvota

               Tunų žvejyba

               Tunus žvejojantys seineriai šaldikliai:

               Ispanija

               23

               Prancūzija

               19

               Italija

               1

               Tunų žvejyba

               Paviršinėmis ūdomis žvejojantys laivai, kurių talpa didesnė už 100 GT

               Ispanija

               25

               Prancūzija

               13

               Portugalija

               7

               Jungtinė Karalystė

               5

               Tunų žvejyba

               Paviršinėmis ūdomis žvejojantys laivai, kurių talpa mažesnė arba lygi 100 GT

               Prancūzija

               26

               Priedugnio rūšių žvejyba

               Žvalgomoji žvejyba ūdomis arba dugninėmis ūdomis

               Prancūzija

               5

         Jeigu šių valstybių narių paraiškose licencijai gauti Protokole numatytos žvejybos galimybės neišeikvojamos, Komisija gali atsižvelgti į kitos valstybės narės pateiktas paraiškas licencijai gauti.
   4 straipsnis
   Valstybės narės, kurių laivai žvejoja pagal šį Susitarimą, Komisijai praneša apie Madagaskaro žvejybos zonoje sužvejotą kiekvienų išteklių kiekį pagal 2001 m. kovo 14 d. Komisijos reglamente (EB) Nr. 500/2001, nustatančiame išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės (2), numatytas taisykles.
   5 straipsnis
   Tarybos pirmininkas įgaliojamas paskirti asmenis, įgaliotus pasirašyti Bendriją įpareigojantį Susitarimą.

      Priimta Briuselyje 2007 m. lapkričio 15 d.

            Tarybos vardu

            Pirmininkė

         M. L. RODRIGUES

      (1)  Patvirtinta 2005 m. vasario 17 d. Tarybos reglamentu (EB) Nr. 555/2005 (OL L 94, 2005 4 13, p. 1).

      (2)  OL L 73, 2001 3 15, p. 8.
   SUSITARIMAS
   pasikeičiant laiškais dėl Protokolo, kuriuo 2007 m. sausio 1 d.–2012 m. gruodžio 31 d. laikotarpiui nustatomos žvejybos galimybės ir finansinis įnašas, numatyti Europos ekonominės bendrijos ir Madagaskaro Respublikos žvejybos partnerystės susitarime dėl žvejybos Madagaskaro žvejybos zonose, pakeitimų laikino taikymo
   Gerbiamasis Pone,
   Džiaugiuosi, kad Madagaskaro Respublikos ir Europos bendrijos derybininkai susitarė dėl Protokolo, kuriuo nustatomos žvejybos galimybės ir finansinis įnašas, pakeitimų bei jo priedų.
   Po šių 2007 m. kovo 15–16 d. Antananarive vykusių derybų, per kurias buvo pritaikytos 2006 m. birželio 21 d. parafuotame protokole numatytos žvejybos galimybes. Taip iš dalies pakeitus ir 2007 m. kovo 16 d. abiejoms Šalims parafavus protokolą, siūlau Jums tuo pačiu metu tęsti Susitarimo, pakeisto Protokolo ir jo priedo bei priedėlių tvirtinimo ir ratifikavimo procedūrą, remiantis Madagaskaro Respublikoje ir Europos bendrijoje galiojančia ir minėtų dokumentų įsigaliojimui reikalinga tvarka.
   Siekdamas, kad Bendrijos laivų žvejybos veikla Madagaskaro vandenyse nenutrūktų ir remdamasis 2006 m. birželio 21 d. parafuotais Susitarimu ir 2007 m. kovo 16 d. iš dalies pakeistu Protokolu, nustatančiu 2007 m. sausio 1 d.–2012 m. gruodžio 31 d. laikotarpiui žvejybos galimybes ir finansinį įnašą, turiu garbę pranešti, kad Madagaskaro Respublikos Vyriausybė pasiruošusi šį Susitarimą ir iš dalies pakeistą Protokolą taikyti laikinai nuo 2007 m. sausio 1 d., kol jis įsigalios pagal Susitarimo 17 straipsnį, su sąlyga, kad Europos bendrija laikysis tokios pat nuostatos.
   Suprantama, kad šiuo atveju Protokolo 2 straipsnyje nurodyto finansinio įnašo pirma dalis turi būti pervesta iki 2007 m. gruodžio 31 d.
   Būčiau dėkingas, jei galėtumėte patvirtinti, ar Europos bendrija sutinka su laikinu Protokolo taikymu.
   Reiškiu Jums savo didžią pagarbą,

      Madagaskaro Respublikos Vyriausybės vardu

   Gerbiamasis Pone,
   Turiu garbę pranešti, kad gavau Jūsų šios dienos laišką, kuriame rašoma:

      „Pone,
      Džiaugiuosi, kad Madagaskaro Respublikos ir Europos bendrijos derybininkai susitarė dėl Protokolo, kuriuo nustatomos žvejybos galimybės ir finansinis įnašas, pakeitimų bei jo priedų.
      Po šių 2007 m. kovo 15–16 d. Antananarive vykusių derybų, per kurias buvo pritaikytos 2006 m. birželio 21 d. parafuotame protokole numatytos žvejybos galimybes. Taip iš dalies pakeitus ir 2007 m. kovo 16 d. abiejoms Šalims parafavus protokolą, siūlau Jums tuo pačiu metu tęsti Susitarimo, pakeisto Protokolo ir jo priedo bei priedėlių tvirtinimo ir ratifikavimo procedūrą, remiantis Madagaskaro Respublikoje ir Europos bendrijoje galiojančia ir minėtų dokumentų įsigaliojimui reikalinga tvarka.
      Siekdamas, kad Bendrijos laivų žvejybos veikla Madagaskaro vandenyse nenutrūktų ir remdamasis 2006 m. birželio 21 d. parafuotais Susitarimu ir 2007 m. kovo 16 d. iš dalies pakeistu Protokolu, nustatančiu 2007 m. sausio 1 d.–2012 m. gruodžio 31 d. laikotarpiui žvejybos galimybes ir finansinį įnašą, turiu garbę pranešti, kad Madagaskaro Respublikos Vyriausybė pasiruošusi šį Susitarimą ir iš dalies pakeistą Protokolą taikyti laikinai nuo 2007 m. sausio 1 d., kol jis įsigalios pagal Susitarimo 17 straipsnį, su sąlyga, kad Europos bendrija laikysis tokios pat nuostatos.
      Suprantama, kad šiuo atveju Protokolo 2 straipsnyje nurodyto finansinio įnašo pirma dalis turi būti pervesta iki 2007 m. gruodžio 31 d.
      Būčiau dėkingas, jei galėtumėte patvirtinti, ar Europos bendrija sutinka su laikinu Protokolo taikymu.“

   Man garbė patvirtinti, kad Bendrija pritaria laikinam Protokolo taikymui.
   Reiškiu Jums savo didžią pagarbą,

      Europos Sąjungos Tarybos vardu

   Madagaskaro Respublikos ir Europos bendrijos žvejybos partnerystės
   SUSITARIMAS
   MADAGASKARO RESPUBLIKA, toliau – Madagaskaras,
   ir
   EUROPOS BENDRIJA, toliau – Bendrija,
   toliau abi – Šalys,
   ATSIŽVELGDAMOS į artimą Bendrijos ir Madagaskaro bendradarbiavimą, ypač pagal Kotonu susitarimą, ir į jų abipusį norą tą bendradarbiavimą stiprinti,
   ATSIŽVELGDAMOS į abiejų Šalių norą bendradarbiaujant skatinti atsakingą žuvininkystės išteklių naudojimą,
   ATSIŽVELGDAMOS į Jungtinių Tautų jūrų teisės konvencijos nuostatas,
   PASIRYŽUSIOS taikyti Indijos vandenyno tuno komisijos (IVTK) sprendimus ir rekomendacijas,
   SUVOKDAMOS Maisto ir žemės ūkio organizacijos 1995 m. konferencijoje priimtame Atsakingos žuvininkystės kodekse nustatytų principų svarbą,
   PASIRYŽUSIOS bendradarbiauti, atsižvelgdamos į abiejų Šalių interesus, kad įgyvendintų atsakingą žvejybą, užtikrinančią ilgalaikį gyvųjų jūros išteklių išsaugojimą ir tausų naudojimą,
   ĮSITIKINUSIOS, kad toks bendradarbiavimas turi būti pagrįstas viena kitą papildančiomis iniciatyvomis ir priemonėmis, kurias Šalys, užtikrindamos politikos darnumą ir vieningas pastangas, įgyvendina kartu arba atskirai,
   NUSPRENDUSIOS tuo tikslu užmegzti dialogą dėl Madagaskaro Vyriausybės priimtos žvejybos sektoriaus politikos bei nustatyti tinkamas priemones, užtikrinsiančias veiksmingą šios politikos įgyvendinimą ir būtinybę stiprinti decentralizuotą techninių tarnybų ir ūkio subjektų bei visuomenės dialogą.
   NORĖDAMOS nustatyti išsamias Bendrijos laivų žvejybą Madagaskaro salų vandenyse bei Bendrijos paramą atsakingai žuvininkystei tuose vandenyse sukurti reglamentuojančias taisykles ir sąlygas,
   PASIRYŽUSIOS siekti artimesnio ekonominio bendradarbiavimo žvejybos pramonėje ir su ja susijusioje veikloje, tam tikslui kuriant ir plečiant bendras įmones, kurias sudaro abiejų Šalių įmonės,
   NUSPRENDĖ:
   1 straipsnis
   Dalykas
   Šiame Susitarime yra nustatomi principai, taisyklės ir procedūros, reguliuojantys:

               —

               ekonominį, finansinį, techninį ir mokslinį bendradarbiavimą žuvininkystės srityje, siekiant skatinti atsakingą žvejybą Madagaskaro žvejybos rajonuose, kad būtų užtikrintas žuvininkystės išteklių išsaugojimas ir tausojantis naudojimas, bei plėtoti Madagaskaro žuvininkystės sektorių;

               —

               Bendrijos žvejybos laivų naudojimosi Madagaskaro žvejybos rajonais sąlygas;

               —

               bendradarbiavimą, susijusį su žvejybos kontrolės Madagaskaro žvejybos rajonuose taisyklėmis, siekiant užtikrinti prieš tai išvardytų sąlygų laikymąsi, žuvininkystės išteklių išsaugojimo ir valdymo priemonių efektyvumą ir kovą su nelegalia, nedeklaruota ir nereguliuojama žvejyba;

               —

               įmonių partnerystę, kurios tikslas – atsižvelgiant į bendrus interesus plėtoti su žvejybos sritimi susijusią ekonominę ir kitokią veiklą.

         2 straipsnis
   Sąvokų apibrėžimai
   Šiame Susitarime:

               a)

               Madagaskaro institucijos – už žvejybą atsakingos ministerijos atstovaujama Madagaskaro Vyriausybė,

               b)

               Bendrijos institucijos – Europos Komisija;

               c)

               Madagaskaro žvejybos zona – vandenys, į kuriuos Madagaskaras turi suverenias teises arba jurisdikciją žvejybos srityje;

               d)

               žvejybos laivas – tai laivas, turintis įrangą, skirtą komerciniam gyvųjų vandens išteklių naudojimui;

               e)

               pagalbinis laivas – bet koks laivas, padedantis žvejybos laivui įrengti ir prižiūrėti žuvis pritraukiančius įrenginius;

               f)

               Bendrijos laivas – su Bendrijos valstybės narės vėliava plaukiojantis ir Bendrijoje įregistruotas žvejybos laivas;

               g)

               jungtinė komisija – iš Bendrijos ir Madagaskaro atstovų sudaryta komisija, nurodyta šio Susitarimo 9 straipsnyje;

               h)

               perkrovimas – viso sugauto kiekio ar jo dalies iškrovimas iš vieno žvejybos laivo į kitą uoste ir (arba) reide;

               i)

               neįprastos aplinkybės – aplinkybės, išskyrus gamtos reiškinius, kurios nėra Šalių pagrįstos kontrolės dalis ir kurios užkertą kelią žvejybos veiklai Madagaskaro vandenyse.

               j)

               AKR šalių jūreiviai – Kotonu susitarimą pasirašiusios ne Europos šalies jūreiviai. Tuo remiantis, Madagaskaro jūreivis yra AKR šalių jūreivis.

         3 straipsnis
   Susitarimo įgyvendinimo principai ir tikslai
   1.   Šalys įsipareigoja skatinti atsakingą žvejybą Madagaskaro žvejybos zonoje, vadovaudamosi tuose vandenyse žvejojančių laivynų tarpusavio nediskriminavimo principu ir nepažeisdamos to geografinio regiono besivystančių šalių susitarimų, įskaitant dvišalius žvejybos susitarimus.
   2.   Šalys bendradarbiauja siekdamos įgyvendinti Madagaskaro Vyriausybės priimtą žvejybos sektoriaus politiką ir tam tikslui pradeda politinį dialogą dėl būtinų reformų. Prieš priimdamos priemones šioje srityje, jos konsultuojasi tarpusavyje.
   3.   Šalys taip pat bendradarbiauja atlikdamos pagal šį Susitarimą įgyvendintų priemonių, programų ir veiksmų nuolatinius bendrus ir vienašalius ex-ante bei ex-post vertinimus, kuriuos jos atlieka bendrai arba vienos jų iniciatyva.
   4.   Šalys įsipareigoja užtikrinti, kad šis Susitarimas būtų įgyvendintas vadovaujantis gero ekonominio ir socialinio valdymo principais ir atsižvelgiant į žuvininkystės išteklių būklę.
   5.   AKR šalių jūrininkų įdarbinimą Bendrijos laivuose reglamentuoja Tarptautinės darbo organizacijos (TDO) deklaracija dėl pagrindinių principų ir teisių darbe, kuri be apribojimų taikoma atitinkamoms darbo sutartims ir bendroms įdarbinimo sąlygoms. Tai pirmiausia susiję su laisve jungtis į asociacijas ir veiksmingu teisės į kolektyvines darbuotojų derybas pripažinimu bei diskriminacijos panaikinimu darbo ir profesinėje srityse.
   4 straipsnis
   Bendradarbiavimas mokslo srityje
   1.   Susitarimo galiojimo laikotarpiu Bendrija ir Madagaskaras privalės stebėti išteklių būklės raidą Madagaskaro žvejybos zonoje;
   2.   Remdamosi Indijos vandenyno tuno komisijos (IVTK) priimtomis rekomendacijomis ir rezoliucijomis ir atsižvelgdamos į patikimiausią turimą mokslinę informaciją, Šalys tariasi 9 straipsnyje numatytoje jungtinėje komisijoje ir atitinkamais atvejais mokslinio pobūdžio posėdyje bendru sutarimu priima priemones žuvininkystės išteklių, kurie įtakoja Bendrijos laivų veiklą, tausiam valdymui užtikrinti.
   3.   Kad užtikrintų Indijos vandenyno gyvųjų išteklių valdymą bei išsaugojimą, Šalys įsipareigoja konsultuotis tiesiogiai, įskaitant parajonio lygmens konsultacijas, arba kompetentingose tarptautinėse organizacijose ir bendradarbiauti atliekant susijusius mokslinius tyrimus.
   5 straipsnis
   Bendrijos laivų įplaukimas į Madagaskaro žvejybos rajonus
   1.   Madagaskaras įsipareigoja leisti Bendrijos laivams užsiimti žvejybos veikla jo žvejybos zonoje pagal šio Susitarimo, įskaitant jo Protokolą ir priedą, nuostatas.
   2.   Pagal šį Susitarimą vykdomai žvejybos veiklai taikomi Madagaskare galiojantys įstatymai ir teisės aktai. Madagaskaro valdžios institucijos Bendrijai praneša apie bet kokį minėtų įstatymų ir teisės aktų pakeitimą.
   3.   Madagaskaras įsipareigoja imtis visų priemonių, kurių reikia veiksmingai taikant Protokole pateiktas žvejybos kontrolės nuostatas. Bendrijos laivai bendradarbiauja su Madagaskaro valdžios institucijomis, atsakingomis už šią kontrolę.
   4.   Bendrija įsipareigoja imtis visų tinkamų priemonių užtikrinti, kad jos laivai laikytųsi šio Susitarimo nuostatų ir Madagaskarui priklausančiuose vandenyse žvejybą reglamentuojančių įstatymų.
   6 straipsnis
   Licencijos
   1.   Bendrijos laivai gali užsiimti žvejybos veikla Madagaskaro žvejybos zonoje tik tada, jei jie turi pagal šį Susitarimą ir prie jo pridėtą Protokolą Madagaskaro išduotą žvejybos licenciją.
   2.   Žvejybos licencijos suteikimo laivui tvarka, taikytini mokesčiai ir laivo savininkų atsiskaitymo būdas yra nustatomi Protokolo priede.
   7 straipsnis
   Finansinis įnašas
   1.   Bendrija, laikydamasi Protokole ir prieduose nurodytų terminų ir sąlygų, skiria Madagaskarui finansinį įnašą. Šis vienkartinis įnašas nustatomas atsižvelgiant į du susijusius komponentus:

               a)

               Bendrijos laivams suteikiamas Madagaskaro žuvininkystės išteklių žvejybos galimybes Madagaskaro vandenyse ir

               b)

               Bendrijos finansinę paramą, skirtą atsakingai žvejybai skatinti ir žuvininkystės ištekliams tausiai naudoti Madagaskaro vandenyse.

         2.   Pirmos dalies b punkte nurodyta finansinio įnašo dalis nustatoma atsižvelgiant į abipusiu Šalių sutikimu pagal Protokolą nustatytus tikslus, kurių turi būti siekiama Madagaskaro Vyriausybės nustatytoje žvejybos sektoriaus politikoje, ir į metines bei daugiametes šios politikos įgyvendinimo programas.
   3.   Bendrijos skiriamas finansinis įnašas mokamas kiekvienais metais pagal Protokole nustatytas taisykles ir pagal šio Susitarimo bei Protokolo nuostatas, pagal kurias šio finansinio įnašo suma gali būti pakeista:

               a)

               dėl neįprastų aplinkybių;

               b)

               bendrai sutarus sumažinti Bendrijos laivams skirtas žvejybos galimybes, taikant atitinkamų išteklių valdymo priemones, kurios pagal patikimiausią mokslinę informaciją laikomos būtinomis siekiant išsaugoti ir tausiai naudoti išteklius;

               c)

               bendrai sutarus Bendrijos laivams padidinti žvejybos galimybes, jei pagal patikimiausią turimą mokslinę informaciją tai nepakenktų išteklių būklei;

               d)

               pakartotinai įvertinus žvejybos sektoriaus politikai Madagaskare įgyvendinti skirtos finansinės paramos sąlygas, jei abiejų Šalių pateikti metinių ir daugiamečių programų rezultatai tai pateisina;

               e)

               denonsavus šį Susitarimą pagal 13 straipsnio nuostatas;

               f)

               sustabdžius šio Susitarimo taikymą pagal 12 straipsnio nuostatas.

         8 straipsnis
   Ūkio subjektų bendradarbiavimo skatinimas
   1.   Šalys skatina ekonominį, mokslinį ir techninį bendradarbiavimą žvejybos sektoriuje ir su juo susijusiuose sektoriuose. Jos tariasi tarpusavyje, siekdamos derinti įvairias šioje srityje numatytas priemones.
   2.   Šalys įsipareigoja skatinti keitimąsi informacija apie žvejybos būdus ir įrankius, išsaugojimo būdus ir pramoninį žuvininkystės produktų perdirbimą.
   3.   Šalys siekia kurti tinkamas sąlygas savo įmonių ryšiams technikos, ekonomikos ir prekybos srityse užmegzti, skatindamos verslo ir investicijų plėtrai palankios aplinkos kūrimą.
   4.   Šalys ypač skatina kurti bendras įmones, kurios, atsižvelgdamos į abiejų Šalių interesus, nuosekliai laikytųsi Madagaskare ir Bendrijoje galiojančių teisės aktų.
   9 straipsnis
   Jungtinė komisija
   1.   Šio Susitarimo taikymui kontroliuoti įsteigiama jungtinė komisija. Jungtinė komisija atlieka šias funkcijas:

               a)

               kontroliuoja, kaip vykdomas, aiškinamas ir taikomas šis Susitarimas ir pirmiausia apibrėžia bei vertina 7 straipsnio 2 dalyje nurodytų metinių ir daugiamečių programų įgyvendinimą;

               b)

               palaiko ryšius, būtinus sprendžiant abiems Šalims svarbius žvejybos klausimus;

               c)

               yra draugiško ginčų dėl Susitarimo aiškinimo ir įgyvendinimo sprendimo forumas;

               d)

               prireikus iš naujo įvertina žvejybos galimybių apimtį ir atitinkamai finansinį įnašą;

               e)

               atlieka visas kitas funkcijas, kurias bendru sutarimu jam skiria Šalys.

         2.   Jungtinė komisija renkasi ne rečiau kaip kartą per metus pakaitomis Bendrijoje ir Madagaskare, jai pirmininkauja ta Šalis, kurioje vyksta susirinkimas. Vienos iš Šalių prašymu jungtinė komisija šaukia specialų posėdį.
   10 straipsnis
   Geografinė teritorija, kurioje taikomas Susitarimas
   Šis Susitarimas taikomas teritorijose, kuriose taikoma Europos bendrijos steigimo sutartis pagal joje nustatytas sąlygas, ir Madagaskaro teritorijoje.
   11 straipsnis
   Trukmė
   Šis Susitarimas taikomas 6 metus nuo jo įsigaliojimo dienos; jis savaime pratęsiamas šešerių metų laikotarpiams, jei nėra denonsuodamas pagal 13 straipsnio nuostatas.
   12 straipsnis
   Galiojimo sustabdymas
   1.   Vienos iš Šalių iniciatyva šio Susitarimo taikymas gali būti sustabdytas, jei kyla rimtų nesutarimų dėl jame numatytų nuostatų taikymo. Norėdama sustabdyti Susitarimo taikymą, suinteresuotoji Šalis turi ne vėliau kaip prieš tris mėnesius iki tos dienos, kurią sustabdymas įsigaliotų, raštu pranešti apie savo ketinimą. Gavus tokį pranešimą, Šalys pradeda tarpusavio konsultacijas, siekdamos ginčą išspręsti draugiškai.
   2.   7 straipsnyje minėto finansinio įnašo išmoka mažinama proporcingai ir prorata temporis, atsižvelgiant į sustabdymo trukmę.
   13 straipsnis
   Denonsavimas
   1.   Bet kuri iš Šalių gali denonsuoti šį Susitarimą, susidarius neįprastoms aplinkybėms, pavyzdžiui, išsekus atitinkamiems žuvų ištekliams, nustačius, kad sumažėjo Bendrijos laivams suteiktų žvejybos galimybių išnaudojimo lygis, arba Šalims nesilaikant įsipareigojimų kovoti su neteisėta, nedeklaruota ir nereglamentuojama žvejyba.
   2.   Apie savo ketinimą denonsuoti Susitarimą atitinkama Šalis kitai šaliai praneša raštu iki pradinio laikotarpio pabaigos arba kiekvieno papildomo laikotarpio pabaigos likus ne mažiau kaip šešiems mėnesiams.
   3.   Antroje dalyje minėto pranešimo pateikimas yra Šalių konsultacijų pradžia.
   4.   7 straipsnyje nurodyto finansinio įnašo išmoka tais metais, kuriais įsigalioja Susitarimo denonsavimas, yra mažinama proporcingai ir prorata temporis.
   14 straipsnis
   Protokolas ir priedas
   Protokolas ir priedas yra neatskiriama šio Susitarimo dalis.
   15 straipsnis
   Taikomos nacionalinės teisės nuostatos
   Madagaskaro vandenyse veiklą vykdantiems Europos bendrijos žvejybos laivams yra taikomos Madagaskare galiojančios teisės nuostatos, nebent Susitarime arba šiame Protokole, jo priede ir priedėliuose yra numatyta kitaip.
   16 straipsnis
   Panaikinimas
   Šio Susitarimo įsigaliojimo dieną juo panaikinamas ir pakeičiamas 1986 m. sausio 28 d. įsigaliojęs Europos ekonominės bendrijos ir Demokratinės Madagaskaro Respublikos Susitarimas dėl žvejybos prie Madagaskaro krantų.
   17 straipsnis
   Įsigaliojimas
   Šis Susitarimas sudaromas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis; visi tekstai yra autentiški. Susitarimas įsigalioja tą dieną, kai Šalys praneša viena kitai apie įsigaliojimui būtinų vidaus procedūrų užbaigimą.
   PROTOKOLAS,
   kuriuo 2007 m. sausio 1 d.–2012 m. gruodžio 31 d. laikotarpiui nustatomos žvejybos galimybės ir finansinis įnašas, numatyti Europos bendrijos ir Madagaskaro Respublikos susitarime dėl žvejybos prie Madagaskaro krantų
   1 straipsnis
   Taikymo laikotarpis ir žvejybos galimybės
   1.   Nuo 2007 m. sausio 1 d. šešerių metų laikotarpiui Susitarimo 5 straipsnyje numatytos žvejybos galimybės nustatomos taip:

               —

               Tolimos migracijos rūšių žuvys (1982 m. Jungtinių Tautų konvencijos 1 priede išvardytos rūšys)

                           —

                           tunus žvejojantys seineriai šaldikliai: 43 laivai,

                           —

                           paviršinėmis ūdomis žvejojantys laivai, kurių talpa didesnė už 100 GT: 50 (1) laivų,

                           —

                           paviršinėmis ūdomis žvejojantys laivai, kurių talpa mažesnė arba lygi 100 GT: 26 laivai;

               —

               priedugnio rūšių žuvys: 5 laivai (žvalgomoji žvejyba ūdomis arba dugninėmis ūdomis).

         2.   1 dalis yra taikoma nepažeidžiant šio Protokolo 4 ir 5 straipsnių nuostatų.
   3.   Su Europos bendrijos valstybių narių vėliava plaukiojantys laivai gali vykdyti žvejybos veiklą Madagaskaro žvejybos zonoje tik turėdami laikantis šio Protokolo ir šio Protokolo priede nurodytų sąlygų Madagaskaro išduotą galiojančią žvejybos licenciją.
   2 straipsnis
   Finansinis įnašas – mokėjimo tvarka
   1.   Susitarimo 7 straipsnyje nurodytą finansinį įnašą 1 straipsnyje nurodytam laikotarpiui sudaro 864 500 EUR metinė suma, atitinkanti 13 300 t per metus orientacinį kiekį, ir 332 500 EUR per metus speciali suma, skirta Madagaskaro žvejybos politikos sektoriui remti ir įgyvendinti. Ši speciali suma yra neatskiriama Susitarimo 7 straipsnyje nurodyto vienkartinio finansinio įnašo dalis.
   2.   1 dalis yra taikoma nepažeidžiant šio Protokolo 4, 5, 6 ir 7 straipsnių nuostatų.
   3.   1 dalyje nurodytą visą sumą, kuri bendrai sudėjus sudaro 1 197 000 EUR, Bendrija išmoka kasmet šio Protokolo taikymo laikotarpiu.
   4.   Jei Bendrijos laivais Madagaskaro vandenyse sužvejotas bendras kiekis viršija orientacinį kiekį, metinis finansinis įnašas yra didinamas 65 EUR už kiekvieną papildomą sužvejotą toną. Tačiau metinis Bendrijos mokamo finansinio įnašo dydis negali būti daugiau nei dvigubai didesnis už 3 dalyje nurodytą sumą (2 394 000 EUR). Jei Bendrijos laivais sužvejotas kiekis viršija kiekį, kuris atitinka dvigubą bendrą metinę sumą, suma už kiekį, kuriuo viršijama ši riba, išmokama kitais metais.
   5.   1 dalyje nurodyta finansinio įnašo išmoka už pirmuosius metus mokama ne vėliau kaip 2007 m. gruodžio 31 d., o už kitus metus – ne vėliau kaip 2008 m., 2009 m., 2010 m., 2011 m. ir 2012 m. vasario 28 d.
   6.   Atsižvelgiant į 7 straipsnio nuostatas, šio įnašo paskirstymas yra išskirtinė Madagaskaro valdžios institucijų kompetencija.
   7.   Finansinis įnašas yra pervedamas į Madagaskaro valstybės iždo sąskaitą, atidarytą Centriniame Madagaskaro Banke. Sąskaitos rekvizitai: Centrinė valstybės iždo buhalterinė agentūra, Centrinis Madagaskaro Bankas, Antaninarenina – Antananarivo – Madagascar – sąsk. numeris: 213 101 000 125 TP EUR.
   3 straipsnis
   Bendradarbiavimas siekiant atsakingos žvejybos. Mokslinis bendradarbiavimas
   1.   Šalys įsipareigoja skatinti atsakingą žvejybą Madagaskaro vandenyse, vadovaudamosi įvairių tuose vandenyse žvejojančių laivynų tarpusavio nediskriminavimo principu.
   2.   Šio Protokolo galiojimo laikotarpiu Bendrija ir Madagaskaro valdžios institucijos sieks stebėti išteklių būklės raidą Madagaskaro žvejybos zonoje;
   3.   Šalys įsipareigoja skatinti bendradarbiavimą parajonio lygmeniu įgyvendinant atsakingą žvejybą, ypač su Indijos vandenyno tuno komisija (IVTK) ir su Indijos vandenyno komitetu (IVK).
   4.   Pagal Susitarimo 4 straipsnį Šalys, remdamosi Indijos vandenyno tuno komisijos (IVTK) priimtomis rekomendacijomis ir rezoliucijomis ir atsižvelgdamos į geriausias turimas mokslines išvadas, Jungtinės komisijos, numatytos Susitarimo projekto 9 straipsnyje, posėdžių metu tariasi tarpusavyje prireikus, po parajonio lygio mokslinio pasitarimo bendru sutarimu, dėl priemonių, skirtų tausojančiam jūros išteklių, darančių įtaką Bendrijos laivų veiklai, naudojimui.
   4 straipsnis
   Žvejybos galimybių persvarstymas bendru sutarimu
   1.   1 straipsnyje nurodytos žvejybos galimybės bendru sutarimu gali būti padidintos, jei 3 straipsnio 4 dalyje nurodyto mokslinio posėdžio išvadomis šis padidinimas nepaveiks tausaus Madagaskaro išteklių valdymo. Tokiu atveju, 2 straipsnio 1 dalyje numatytas finansinis įnašas yra padidinamas proporcingai ir pro rata temporis. Tačiau finansinio įnašo suma, Bendrijos mokama atsižvelgiant į orientacinį kiekį tonomis, negali 2 straipsnio 1 dalyje nustatyto finansinio įnašo viršyti daugiau nei dvigubai. Jei Bendrijos laivais per metus sužvejoti kiekiai dvigubai viršija 13 300 tonų kiekį (t. y. sudaro 26 600 tonas), suma už kiekį, kuriuo viršijama ši riba, išmokama kitais metais.
   2.   Ir priešingai, jei Šalys susitaria patvirtinti 1 straipsnyje nustatytų žvejybos galimybių sumažinimą, finansinis įnašas mažinamas proporcingai ir prorata temporis.
   3.   Žvejybos galimybių paskirstymas įvairių kategorijų laivams taip pat gali būti abiejų Šalių bendru sutarimu po tarpusavio konsultacijų persvarstytas iš naujo, laikantis visų 3 straipsnio 4 dalyje nurodyto mokslinio pobūdžio posėdžio rekomendacijų dėl išteklių, kurie galėtų būti paveikti perskirsčius galimybes, valdymo. Šalys susitaria dėl atitinkamo finansinio įnašo koregavimo, jei to reikia perskirsčius žvejybos galimybes.
   5 straipsnis
   Naujos ir žvalgomosios žvejybos galimybės
   1.   Jei Bendrijos žvejybos laivai yra suinteresuoti 1 straipsnyje nenurodyta žvejybos veikla, Bendrija, siekdama leidimo tokiai naujai veiklai konsultuojasi su Madagaskaru. Atitinkamais atvejais Šalys susitaria dėl tokioms naujoms žvejybos galimybėms taikytinų sąlygų ir, jei būtina, iš dalies pakeičia šį Protokolą ir jo priedą.
   2.   Šalys gali vykdyti žvalgomosios žvejybos reisus Madagaskaro žvejybos zonose, kai gaunama 3 straipsnio 4 dalyje nurodyto mokslinio pobūdžio posėdžio nuomonė. Tuo tikslu, pareikalavus vienai iš Šalių, jos rengia konsultacijas ir konkrečiais atvejais nustato naujus išteklius, sąlygas ir kitus parametrus.
   3.   Šalys vykdo žvalgomąją žvejybą pagal kartu priimtus mokslinius ir administracinius parametrus. Leidimai žvalgomajai žvejybai suteikiami eksperimento tikslu daugiausia dviems po 6 mėnesius trunkantiems laikotarpiams skaičiuojant nuo datos, kurią abi Šalys nustato bendru Susitarimu.
   4.   Jei Šalys nusprendžia, kad žvalgomosios žvejybos rezultatai teigiami, išsaugoma ekosistema ir gyvieji jūros ištekliai, Bendrijos laivams gali būti skiriamos naujos žvejybos galimybės pagal šio Protokolo 4 straipsnyje numatytą Susitarimo procedūrą, kurios galiotų iki šio Protokolo galiojimo pabaigos ir atsižvelgiant į leistinas pastangas. Tokiu atveju būtų padidintas finansinis įnašas.
   6 straipsnis
   Finansinio įnašo mokėjimo sustabdymas ir persvarstymas esant nepaprastosioms aplinkybėms
   1.   Susidarius nepaprastosioms aplinkybėms, išskyrus gamtos reiškinius, kurios užkerta kelią žvejybos veiklai Madagaskaro išskirtinėje ekonominėje zonoje (IEE), Europos bendrija gali sustabdyti 2 straipsnio 1 dalyje nurodyto finansinio įnašo mokėjimą. Sprendimas dėl sustabdymo priimamas abiems Šalims pasikonsultavus tarpusavyje per du mėnesius nuo vienos iš šalių prašymo pateikimo ir su sąlyga, kad Europos bendrija mokėjimo sustabdymo metu jau yra pervedusi visą mokėtiną sumą.
   2.   Finansinis įnašas vėl pradedamas mokėti, kai tik Šalys, pasikonsultavusios tarpusavyje, bendru sutarimu nustato, kad žvejybos veiklai kelią užkirtusių aplinkybių nebėra ir (arba) kad padėtis yra tinkama žvejybos veiklai toliau vykdyti.
   3.   Bendrijos laivams išduotų licencijų, kurių galiojimas buvo sustabdytas drauge su finansinio įnašo mokėjimu, galiojimo laikas yra pratęsiamas tokiam pačiam laikotarpiui, kuriam buvo sustabdyta žvejybos veikla.
   7 straipsnis
   Atsakingos žvejybos skatinimas Madagaskaro vandenyse
   1.   Aštuoniasdešimt procentų bendros 2 straipsnyje nustatyto finansinio įnašo sumos ir laivų savininkų sumokėtų mokesčių kasmet skiriama iniciatyvoms, priimtoms pagal Madagaskaro Vyriausybės nustatytą žvejybos sektoriaus politiką, remti ir įgyvendinti.
   Madagaskaras administruoja atitinkamą sumą, remdamasis abiejų šalių sutikimu, atsižvelgiant į Madagaskaro žvejybos politikos dabartinius prioritetus, kuriais siekiama užtikrinti tausų ir atsakingą sektoriaus valdymą, nustatytais siektinais tikslais ir 2 dalyje nurodytomis susijusiomis metinėmis ir daugiametėmis programomis.
   2.   Madagaskarui pasiūlius, siekdami įgyvendinti 1 dalies nuostatas, Bendrija ir Madagaskaras Susitarimo 9 straipsnyje numatytoje jungtinėje komisijoje, įsigaliojus Protokolui ir ne vėliau kaip per tris mėnesius nuo šio Protokolo įsigaliojimo, susitaria dėl daugiametės sektoriaus programos ir jos taikymo taisyklių, pirmiausia įskaitant:

               a)

               metines ir daugiametes gaires dėl šio straipsnio 1 dalyje nurodytos finansinio įnašo procentinės dalies ir specialių išmokų kasmetinėms iniciatyvoms panaudojimo;

               b)

               metinius ir daugiamečius tikslus, kuriuos įgyvendinant būtų skatinama tausi ir atsakinga žvejyba, atsižvelgiant į Madagaskaro nustatytus nacionalinės žvejybos politikos arba kitų sričių politikos, susijusios su atsakingos ir tausios žvejybos skatinimu arba turinčios jam poveikio, prioritetus;

               c)

               kasmetinio rezultatų vertinimo kriterijus ir tvarką.

         3.   Siūlymus keisti daugiametę sektoriaus programą arba kasmetinėms iniciatyvoms skirtų specialių sumų panaudojimą turi patvirtinti abi Šalys jungtinėje komisijoje.
   4.   Madagaskaras kasmet skiria 1 dalyje nurodytą procentinę dalį atitinkančią sumą daugiametei programai įgyvendinti. Pirmaisiais Protokolo galiojimo metais apie šį paskirstymą turi būti pranešta Bendrijai tuo metu, kai jungtinėje komisijoje patvirtinama daugiametė sektoriaus programa. Apie paskirstymą visais kitais metais Madagaskaras Bendrijai praneša ne vėliau kaip prieš tai einančių metų rugsėjo 1 d.
   5.   Jei kasmetinis daugiametės sektoriaus programos įgyvendinimo rezultatų įvertinimas tai pagrindžia, Europos bendrija gali prašyti šio Protokolo 2 straipsnio 1 dalyje nurodyto finansinio įnašo dalies, skirtos Madagaskaro žvejybos sektoriaus politikai remti ir įgyvendinti, koregavimo, kad programai įgyvendinti skirtų lėšų faktinė suma būtų pritaikyta pagal šiuos rezultatus.
   8 straipsnis
   Ginčai. Protokolo taikymo sustabdymas
   1.   Šalių ginčai dėl šio Protokolo nuostatų aiškinimo ir atitinkamo taikymo sprendžiami Šalims konsultuojantis Susitarimo 9 straipsnyje numatytoje jungtinėje komisijoje, jei būtina, šaukiamas neeilinis posėdis.
   2.   Nepažeidžiant 9 straipsnio nuostatų, Protokolo taikymas gali būti sustabdytas bet kurios šalies iniciatyva, jei nusprendžiama, kad tarp šalių kilęs ginčas yra rimtas ir jei jungtinėje komisijoje vykusiose konsultacijose, numatytose 1 dalyje, jis nebuvo išspręstas draugiškai.
   3.   Norėdama sustabdyti Protokolo taikymą, suinteresuota šalis praneša raštu apie savo ketinimą ne vėliau kaip prieš tris mėnesius nuo dienos, kurią turėtų būti sustabdytas Protokolo taikymas.
   4.   Jei Protokolo taikymas sustabdomas, Šalys ir toliau konsultuojasi tarpusavyje, siekdamos draugiškai išspręsti ginčą. Jei draugiškas sprendimas randamas, Protokolą vėl pradedama taikyti ir finansinio įnašo suma yra proporcingai ir prorata temporis sumažinama, priklausomai nuo Protokolo taikymo sustabdymo trukmės.
   9 straipsnis
   Protokolo taikymo sustabdymas dėl nemokėjimo
   Atsižvelgiant į 6 straipsnio nuostatas, Bendrijai neatlikus 2 straipsnyje nurodytų mokėjimų, šio Protokolo taikymas gali būti sustabdytas tokiomis sąlygomis:

               a)

               Madagaskaro kompetentingos valdžios institucijos Europos Komisijai praneša apie nesumokėjimą. Komisija atlieka būtinus patikrinimus ir, jei reikia, ne vėliau kaip per 60 darbo dienų nuo minėto pranešimo gavimo atlieka šį mokėjimą.

               b)

               Jei mokėjimas nėra atliktas ir nėra pateiktas tinkamas nesumokėjimo paaiškinimas, laikantis šio Protokolo 2 straipsnio 5 dalies terminų, Madagaskaro kompetentingos institucijos turi teisę sustabdyti Protokolo taikymą. Jos nedelsdamos apie tai informuoja Europos Komisiją.

               c)

               Protokolas vėl pradedamas taikyti, kai tik atliekamas atitinkamas mokėjimas.

         10 straipsnis
   Taikomos nacionalinės teisės nuostatos
   Madagaskaro vandenyse veiklą vykdantiems Europos bendrijos žvejybos laivams yra taikomos Madagaskare galiojančios teisės nuostatos, nebent Susitarime arba šiame Protokole, jo priede ir priedėliuose yra numatyta kitaip.
   11 straipsnis
   Panaikinimas
   Europos ekonominės bendrijos ir Madagaskaro Respublikos Susitarimo dėl žvejybos prie Madagaskaro krantų priedas yra panaikinamas ir pakeičiamas šio Protokolo priedu.
   12 straipsnis
   Įsigaliojimas
   1.   Šis Protokolas ir jo priedas įsigalioja tą dieną, kurią Šalys praneša viena kitai apie tam įsigaliojimui būtinų procedūrų užbaigimą.
   2.   Jie taikomi nuo 2007 m. sausio 1 d.

      (1)  Licencijas, skirtas didesnės nei 100 GT talpos laivams, galima naudoti ir mažesnės nei 100 GT talpos laivų atveju. Bet kokiu atveju, bus taikomos laivo talpą atitinkančios nustatyto dydžio sumos, numatytos Priedo I skyriaus 2 skirsnio 3 dalyje.
   PROTOKOLAS (LSS)
   Bendrijos žvejybos laivų, žvejojančių Madagaskaro IEZ, stebėjimo naudojant palydovinį ryšį nuostatos

               1.

               Šio Protokolo nuostatos papildo Protokolą, kuriuo 2007 m. sausio 1 d.–2012 m. gruodžio 31 d. laikotarpiui nustatomos žvejybos galimybės ir finansinis įnašas, numatyti Europos bendrijos ir Madagaskaro Respublikos Susitarime dėl žvejybos prie Madagaskaro krantų, ir taikomos remiantis jo priedo „VIII skyrius. Kontrolė“ 5 punktu.

               2.

               Visi žvejybos laivai, kurių bendras ilgis daugiau kaip 15 metrų, žvejojantys pagal EB – Madagaskaro Susitarimą, Madagaskaro IEZ bus stebimi naudojant palydovinį ryšį.
               Tam, kad laivus būtų galima stebėti naudojant palydovinį ryšį, Madagaskaro valdžios institucijos perduoda Bendrijai Madagaskaro IEZ koordinates (platumos ir ilgumos).
               Madagaskaro valdžios institucijos perduoda šiuos duomenis elektronine forma, išreikštus dešimtainiais laipsniais (WGS 84).

               3.

               Šalys pasikeis informacija apie X.25 adresus ir Kontrolės centrų keitimosi informacija elektroniniu būdu specifikacijas, laikantis 5 ir 7 punktuose nustatytų sąlygų. Į šią informaciją bus įtraukti, kiek tai įmanoma, pavardės, telefonų, teleksų ir faksų numeriai bei elektroninio pašto adresai (internetas arba X 400), kuriuos Kontrolės centrai galės naudoti keisdamiesi informacija.

               4.

               Laivo buvimo vieta nustatoma ne didesne kaip 500 m paklaida ir 99 % pasikliautinumo intervalu.

               5.

               Jei laivas, žvejojantis pagal Susitarimą ir pagal Bendrijos teisės aktus stebimas naudojant palydovinį ryšį, įplaukia į Madagaskaro IEZ, vėliavos valstybės kontrolės centras nedelsdamas kas 3 valandas siunčia Madagaskaro žvejybos stebėjimo centrui (ŽSC – angl. FMC) laivo buvimo vietos ataskaitas (laivo identifikaciniai duomenys, ilguma, platuma, kryptis ir greitis). Šie pranešimai laikomi buvimo vietos ataskaitomis.

               6.

               5 punkte minimi pranešimai yra perduodami elektroniniu būdu naudojant X.25 formatą arba bet kurį kitą saugų Protokolą. Šie pranešimai pateikiami faktiniu laiku, laikantis II lentelėje nurodytų formatų.

               7.

               Jei kyla techninių trukdžių arba įvyksta žvejybos laive esančios palydovinei stebėsenai naudojamos įrangos gedimas, laivo kapitonas kuo greičiau faksu perduoda informaciją, nustatytą 5 punkte, valstybės, su kurio vėliava laivas plaukioja, kontrolės centrui ir Madagaskaro ŽSC. Esant tokioms aplinkybėms, bendroji buvimo vietos ataskaita perduodama 6.00 valandą, 12.00 valandą ir 18.00 valandą (Madagaskaro laiku). Į šią bendrą buvimo vietos ataskaitą įtraukiamos kas 3 valandas kapitono užregistruotos buvimo vietos ataskaitos, nurodytos 5 punkte.
               Vėliavos valstybės kontrolės centras šiuos pranešimus nusiunčia Madagaskaro ŽSC. Sugedusi įranga turi būti pataisyta arba pakeista kita ne vėliau kaip per 1 mėnesį. Šiam terminui praėjus, laivas turi išplaukti iš Madagaskaro IEZ.

               8.

               Vėliavos valstybių kontrolės centrai stebi savo laivų judėjimą Madagaskaro vandenyse. Tais atvejais, kai laivai nėra stebimi nustatytomis sąlygomis, Madagaskaro ŽSC, kai tik toks faktas nustatomas, nedelsiant informuojamas ir pradedama taikyti 7 punkte numatyta procedūra.

               9.

               Jei Madagaskaro ŽSC nustato, kad vėliavos valstybė neteikia 5 punkte nurodytos informacijos, jis apie tai nedelsdamas praneša Europos Komisijos kompetentingoms tarnyboms.

               10.

               Stebėjimo duomenys pagal šias nuostatas kitai šaliai bus suteikiami tik Madagaskaro valdžios institucijų vykdomo Bendrijos laivyno, žvejojančio pagal EB – Madagaskaro Susitarimą, kontrolės ir stebėjimo tikslais. Šie duomenys jokiomis aplinkybėmis negali būti perduoti kitoms šalims.

               11.

               Stebėjimo naudojant palydovinį ryšį sistemos programinė ir techninė įranga turi būti patikimos, apsaugotos nuo padėties buvimo vietos klastojimo ir negali būti valdomos rankiniu būdu.
               Sistema turi būti visiškai automatizuota ir nuolat veikianti nepriklausomai nuo aplinkos ar klimato sąlygų. Draudžiama stebėjimo naudojant palydovinį ryšį sistemą sunaikinti, sugadinti, išjungti ar sukelti jos trikdžius.
               Laivų kapitonai užtikrina, kad:

                           —

                           duomenys nėra pakeisti,

                           —

                           stebėjimo naudojant palydovinį ryšį sistemos antenos(-ų) veikimui niekas netrukdo,

                           —

                           nenutrūkęs stebėjimo naudojant palydovinį ryšį įrangos elektros maitinimas,

                           —

                           stebėjimo naudojant palydovinį ryšį įranga neišmontuota.

               12.

               Šalys susitaria, jei kita Šalis paprašo, keistis informacija apie stebėjimo naudojant palydovinį ryšį įrangą, siekdamos užtikrinti, kad visos įrangos dalys visapusiškai atitinka kitos Šalies reikalavimus, kai taikomos šios nuostatos.

               13.

               Bet koks dėl šių nuostatų aiškinimo ar taikymo kylantis ginčas sprendžiamas šalims konsultuojantis tarpusavyje Susitarimo 9 straipsnyje numatytoje jungtinėje komisijoje.

               14.

               Šalys susitaria, kad, jei reikia, šios nuostatos gali būti persvarstytos.

      LSS pranešimų perdavimas Madagaskarui

      Buvimo vietos ataskaita

               Duomenys

               Kodas

               Privaloma (O)/Neprivaloma (F)

               Pastabos

               Registravimo pradžia

               SR

               O

               Duomenys, susiję su sistema – nurodoma registravimo pradžia

               Gavėjas

               AD

               O

               Duomenys, susiję su pranešimu – gavėjas. Šalies ISO ALFA 3 kodas

               Siuntėjas

               FR

               O

               Duomenys, susiję su pranešimu – siuntėjas. Šalies ISO ALFA 3 kodas

               Vėliavos valstybė

               FS

               F

               Pranešimo tipas

               TM

               O

               Duomenys, susiję su pranešimu – pranešimo tipas „POS“

               Radijo šaukinys

               RC

               O

               Duomenys, susiję su laivu – laivo tarptautinis radijo šaukinys

               Susitariančios Šalies vidaus kodas

               IR

               F

               Duomenys, susiję su laivu – Susitarimo šalies unikalus numeris (vėliavos valstybės ISO–3 kodas ir numeris)

               Išorės registravimo numeris

               XR

               O

               Duomenys, susiję su laivu – numeris, esantis ant laivo borto

               Platuma

               LA

               O

               Duomenys, susiję su laivo buvimo vieta – koordinatės laipsniais ir minutėmis Š/P LL MM (WGS–84)

               Ilguma

               LO

               O

               Duomenys, susiję su laivo buvimo vieta – koordinatės laipsniais ir minutėmis R/V LLL MM (WGS–84)

               Kursas

               CO

               O

               Laivo kursas 360° skalėje

               Greitis

               SP

               O

               Laivo greitis 0,1 mazgo tikslumu

               Data

               DA

               O

               Duomenys, susiję su laivo buvimo vieta – koordinačių registravimo data UTC (MMMM/MM/DD)

               Valanda

               TI

               O

               Duomenys, susiję su laivo buvimo vieta – koordinačių registravimo valanda UTC (VVMM)

               Registravimo pabaiga

               ER

               O

               Duomenys, susiję su sistema – nurodoma registravimo pabaiga

         Šriftas: ISO 8859.1
   Pateikiami duomenys išdėstomi taip:

               —

               dvigubas pasviras brūkšnys (//) ir kodas rašomi perdavimo pradžioje,

               —

               viengubu pasviru brūkšniu (/) yra atskiriami kodai ir duomenys.

         Neprivalomi duomenys turi būti įterpti tarp įrašo pradžios ir pabaigos.
   MADAGASKARO ŽSC KOORDINATĖS
   ŽSC pavadinimas: Žvejybos stebėjimo centras (ŽSC)
   ŽSC telefonas: 00 261 20 22 404 10
   ŽSC faks.: 00 261 20 22 490 14
   ŽSC el. paštas: csp-mprh@blueline.mg
   Žuvininkystės ir žuvininkystės išteklių direktorato tel. ir faksas: Žuvininkystės ir žuvininkystės išteklių direktoratas 00 261 20 22 409 00
   Žuvininkystės ir žuvininkystės išteklių direktorato el. paštas: mamy.andriantsoa@wanadoo.mg
   X25 adresas = 134 164 784 14 iš ŽSC – PRANCŪZIJA
   208 034 164 784 14 iš ŽSC – Ispanija, ŽSC – Portugalija, ŽSC – ITALIJA

      Įplaukimo/išplaukimo deklaracijos pavyzdys:


title: 2011 m. rugsėjo 23 d. Tarybos sprendimas 2011/628/BUSP, kuriuo iš dalies keičiamas Sprendimas 2011/273/BUSP dėl ribojamųjų priemonių Sirijai

text:
24.9.2011

               LT

               Europos Sąjungos oficialusis leidinys

               L 247/17

         TARYBOS SPRENDIMAS 2011/628/BUSP
   2011 m. rugsėjo 23 d.
   kuriuo iš dalies keičiamas Sprendimas 2011/273/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. gegužės 9 d. Taryba priėmė Sprendimą 2011/273/BUSP dėl ribojamųjų priemonių Sirijai (1);

               (2)

               atsižvelgdama į sudėtingą padėtį Sirijoje, Sąjunga nusprendė priimti papildomas ribojamąsias priemones prieš Sirijos režimą;

               (3)

               turėtų būti uždraustos investicijos į pagrindinius naftos pramonės sektorius Sirijoje;

               (4)

               turėtų būti uždrausta išduoti Sirijos banknotus ir monetas Sirijos centriniam bankui;

               (5)

               Sprendime 2011/273/BUSP nustatytos ribojamosios priemonės turėtų būti taikomos ir kitiems asmenims bei subjektams;

               (6)

               informacija apie to sprendimo priede pateiktame sąraše išvardytus tam tikrus asmenis turėtų būti atnaujinta;

               (7)

               Sprendimas 2011/273/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2011/273/BUSP iš dalies keičiamas taip:

               1.

               2b straipsnis pakeičiamas taip:
               „2b straipsnis
               Draudžiama:

                           a)

                           suteikti bet kokią finansinę paskolą ar kreditą Sirijos naftos pramonės žvalgymo, gavybos ar perdirbimo sektoriuose veikiančioms įmonėms Sirijoje arba šiuose sektoriuose už Sirijos ribų veikiančioms Sirijos įmonėms ar Sirijai nuosavybės teise priklausančioms įmonėms;

                           b)

                           įsigyti ar padidinti kapitalo dalį Sirijos naftos pramonės žvalgymo, gavybos ar perdirbimo sektoriuose veikiančiose įmonėse Sirijoje arba šiuose sektoriuose už Sirijos ribų veikiančiose Sirijos įmonėse ar Sirijai nuosavybės teise priklausančiose įmonėse, įskaitant visišką tokių įmonių įsigijimą ir dalyvavimo teises suteikiančių akcijų ar vertybinių popierių įsigijimą;

                           c)

                           steigti bendras įmones su Sirijos naftos pramonės žvalgymo, gavybos ar perdirbimo sektoriuose veikiančiomis įmonėmis Sirijoje ir su patronuojamosiomis įmonėmis ar filialais, kuriuos jos kontroliuoja.“

               2.

               Pridedami šie straipsniai:
               „2c straipsnis
               1.   2a straipsnyje nustatyti draudimai nedaro poveikio įsipareigojimų, numatytų anksčiau nei 2011 m. rugsėjo 2 d. sudarytose sutartyse, vykdymui iki 2011 m. lapkričio 15 d.
               2.   2b straipsnio a ir b punktuose nustatyti draudimai atitinkamai:

                           i)

                           nedaro poveikio įsipareigojimų, atsirandančių dėl iki 2011 m. rugsėjo 23 d. sudarytų sutarčių ar susitarimų, vykdymui;

                           ii)

                           netrukdo padidinti kapitalo dalį, jei toks kapitalo didinimas privalomas pagal iki 2011 m. rugsėjo 23 d. sudarytą susitarimą.

                     2d straipsnis
               Draudžiama išduoti Sirijos banknotus ir monetas Sirijos centriniam bankui.“

               3.

               4 straipsnio 3 dalies e punktas pakeičiamas taip:

                           „e)

                           būtini humanitariniais tikslais, pavyzdžiui, teikiant pagalbą, įskaitant medicinos priemones, maisto produktus, humanitarinius darbuotojus ir susijusią pagalbą, arba sudarant palankesnes sąlygas tokios pagalbos teikimui, arba vykdant evakuaciją iš Sirijos;“.

         2 straipsnis
   Šio sprendimo I priede išvardyti asmenys ir subjektai įtraukiami į Sprendimo 2011/273/BUSP priede pateiktą sąrašą.
   3 straipsnis
   Sprendimo 2011/273/BUSP priedo įrašai apie šiuos asmenis:

               1.

               Emad GHRAIWATI;

               2.

               Tarif AKHRAS;

               3.

               Issam ANBOUBA

         pakeičiami šio sprendimo II priede pateiktais įrašais.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. rugsėjo 23 d.

            Tarybos vardu

            Pirmininkas

         M. DOWGIELEWICZ

      (1)  OL L 121, 2011 5 10, p. 11.

      I PRIEDAS

         2 straipsnyje nurodyti asmenys ir subjektai

         Asmenys

                  Vardas, pavardė

                  Identifikavimo informacija

                  Priežastys

                  Įtraukimo į sąrašą data

                  1.

                  Tayseer Qala Awwad

                  Gim. data – 1943 m.; gim. vieta – Damaskas

                  Teisingumo ministras. Susijęs su Sirijos režimu, be kita ko, palaiko pastarojo politiką bei savavališko suėmimo ir sulaikymo praktiką.

                  2011 9 23

                  2.

                  Dr. Adnan Hassan Mahmoud

                  Gim. data – 1966 m.; gim. vieta – Tartusas

                  Informacijos ministras. Susijęs su Sirijos režimu, be kita ko, remia ir propaguoja jo informacijos politiką.

                  2011 9 23

         Subjektai

                  Pavadinimas

                  Identifikavimo informacija

                  Priežastys

                  Įtraukimo į sąrašą data

                  1.

                     Addounia TV (dar žinoma kaip Dounia TV)

                  Tel.: +963 11 5667274, +963 11 5667271;
                  Faks. +963 11 5667272
                  Svetainė: http://www.addounia.tv

                     Addounia TV ragino imtis smurtinių veiksmų prieš civilius gyventojus Sirijoje.

                  2011 9 23

                  2.

                  Cham Holding

                              Cham Holding Building Daraa Highway - Ashrafiyat Sahnaya Rif Dimashq – Syria (Sirija) P. O Box 9525

                              Tel.: +963 11 9962 +963 11 668 14000 +963 11 673 1044

                              Faks. +963 (11) 673 1274

                              El. paštas: info@chamholding.sy

                              www.chamholding.sy

                  Kontroliuojama Rami Makhlouf; didžiausia Sirijos kontroliuojančioji bendrovė, kuri naudojasi režimu ir jį remia.

                  2011 9 23

                  3.

                     El-Tel Co. (dar žinoma kaip El-Tel Middle East Company)

                              Adresas: Dair Ali Jordan Highway, P.O.Box 13052, Damascus – Syria (Sirija)

                              Tel. +963 11 2212345

                              Faks. +963 11 44694450

                              El. paštas: sales@eltelme.com

                              Svetainė: www.eltelme.com

                  Gamina ir tiekia kariuomenei telekomunikacijų įrangą.

                  2011 9 23

                  4.

                  Ramak Constructions Co.

                              Adresas: Daa'ra Highway, Damascus, Syria (Sirija)

                              Tel. +963 11 6858111

                              Mob. tel. +963 933 240231

                  Stato kareivines, pasienio postų ir kitus kariuomenės poreikiams skirtus pastatus.

                  2011 9 23

                  5.

                     Souruh Company (dar žinoma kaip SOROH Al Cham Company)

                              Adresas: Adra Free Zone Area

                              Damascus – Syria (Sirija)

                              Tel. +963 11 5327266

                              Mob. tel.: +963 933 526812

                              +963 932 878282

                              Faks. +963 11 5316396

                              El. paštas: sorohco@gmail.com

                              Svetainė: http://sites.google.com/site/sorohco

                  Investuoja į vietos karo pramonės projektus, gamina ginklų dalis ir susijusias detales. 100 % bendrovės priklauso Rami Makhlouf.

                  2011 9 23

                  6.

                  Syriatel

                              Thawra Street, Ste Building 6ème étage, BP 2900

                              Tel. +963 11 61 26 270

                              Faks. +963 11 23 73 97 19

                              El. paštas: info@syriatel.com.sy

                              Svetainė: http://syriatel.sy/

                  Kontroliuojama Rami Makhlouf; teikia finansinę paramą režimui: pagal licencinę sutartį moka 50 % pelno Vyriausybei.

                  2011 9 23

      II PRIEDAS

         3 straipsnyje nurodyti asmenys

                  Vardas, pavardė

                  Identifikavimo informacija (gimimo data, gimimo vieta …)

                  Įtraukimo į sąrašą priežastys

                  Įtraukimo į sąrašą data

                  1.

                  Emad GHRAIWATI

                  Gim. data: 1959 m. kovo mėn. Gim. vieta: Damaskas, Sirija

                  Damasko pramonės rūmų (Zuhair Ghraiwati Sons) direktorius. Teikia ekonominę paramą Sirijos režimui.

                  2011 9 2

                  2.

                  Tarif AKHRAS

                  Gim. data: 1949 m. Gim. vieta: Homsas, Sirija

                  Grupės „Akhras“ (prekės, prekyba, perdirbimas ir logistika) įsteigėjas, Homsas. Teikia ekonominę paramą Sirijos režimui.

                  2011 9 2

                  3.

                  Issam ANBOUBA

                  Gim. data: 1949 m. Gim. vieta: Latakija, Sirija

                  Žemės ūkio pramonės įmonės „Issam Anbouba“ direktorius. Teikia ekonominę paramą Sirijos režimui.

                  2011 9 2


title: 2002 m. birželio 25 d. Tarybos sprendimas dėl Kartachenos biosaugos protokolo sudarymo Europos bendrijos vardu

text:
Svarbus teisinis pranešimas

|

32002D0628

Oficialusis leidinys L 201 , 31/07/2002 p. 0048 - 0049

		Tarybos sprendimas2002 m. birželio 25 d.dėl Kartachenos biosaugos protokolo sudarymo Europos bendrijos vardu(2002/628/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač 175 straipsnio 1 dalį, siejant su jos 300 straipsnio 2 dalies pirmosios pastraipos pirmu sakiniu ir 300 straipsnio 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) Skatinti kovos su regioninėmis ir pasaulinėmis aplinkos problemomis, įskaitant biologinės įvairovės išsaugojimą ir subalansuotą naudojimą, priemonės tarptautiniu lygiu yra vienas iš Europos bendrijos politikos aplinkos srityje tikslų pagal Sutarties 174 straipsnį.(2) Europos bendrija, remiama Jungtinių Tautų Aplinkos programos, Sprendimu 93/626/EEB [3] sudarė Biologinės įvairovės konvenciją.(3) 1995 m. Taryba įgaliojo Komisiją Bendrijos vardu dalyvauti derybose dėl Biosaugos protokolo pagal Biologinės įvairovės konvencijos 19 straipsnio 3 dalį. Komisija šiose derybose dalyvavo kartu su valstybėmis narėmis.(4) 2000 m. sausio 29 d. Monrealyje buvo priimtas Kartachenos biosaugos protokolas.(5) Protokolas numato atsargumo principu pagrįstą mechanizmą gyvų pakitusių organizmų, atsirandančių taikant šiuolaikinę biotechnologiją ir galinčių daryti neigiamą poveikį biologinės įvairovės išsaugojimui ir subalansuotam jos naudojimui, kai jie saugiai perkeliami, perdirbami ir naudojami, atsižvelgiant ir į pavojų žmonių sveikatai bei visų pirma ypatingą dėmesį skiriant jų judėjimui per sienas.(6) 2000 m. gegužės 24 d. Europos bendrija ir keturiolika valstybių narių pasirašė Protokolą per penktąjį Biologinės įvairovės konvencijos Šalių susitikimą Nairobyje. Liuksemburgas pasirašė Protokolą 2000 m. liepos 11 d.(7) Pagal Biologinės įvairovės konvencijos 34 straipsnį, valstybės narės ir regioninės ekonominės integracijos organizacijos Konvencijos protokolus ratifikuoja, priima arba patvirtina.(8) Kartachenos biosaugos protokolas padeda siekti Bendrijos politikos aplinkos srityje tikslų. Todėl šis Protokolas Europos bendrijos vardu turėtų būti pasirašytas kuo greičiau,NUSPRENDĖ:1 straipsnisŠiuo Sprendimu Biologinės įvairovės konvencijos Kartachenos biosaugos protokolas patvirtinamas Europos bendrijos vardu.Protokolo tekstas išdėstytas šio Sprendimo A priede.2 straipsnis1. Tarybos pirmininkas yra įgaliotas skirti asmenį ar asmenis, įgalintus Europos bendrijos vardu deponuoti patvirtinimo dokumentą Jungtinių Tautų Generaliniam Sekretoriui pagal Biologinės įvairovės konvencijos 34 ir 41 straipsnius.2. Tarybos pirmininkas yra įgaliotas skirti asmenį ar asmenis, įgalintus Europos bendrijos vardu deponuoti kompetencijos deklaraciją, išdėstytą šio Sprendimo B priede, pagal Biologinės įvairovės konvencijos 34 straipsnio 3 dalį.Priimta Liuksemburge, 2002 m. birželio 25 d.Tarybos varduPirmininkasJ. Matas i Palou[1] OL C 181 E, 2002 7 30, p. 258.[2] 2002 m. birželio 11 d. pateikta nuomonė (dar nepaskelbta Oficialiajame leidinyje).[3] OL L 309, 1993 12 13, p. 1.--------------------------------------------------


title: 2003 m. lapkričio 5 d. Komisijos sprendimas, iš dalies keičiantis Sprendimą 2001/528/EB dėl Europos vertybinių popierių komiteto įsteigimoTekstas svarbus EEE.

text:
Svarbus teisinis pranešimas

|

32004D0008

Oficialusis leidinys L 003 , 07/01/2004 p. 0033 - 0033

		Komisijos Sprendimas2003 m. lapkričio 5 d.iš dalies keičiantis Sprendimą 2001/528/EB dėl Europos vertybinių popierių komiteto įsteigimo(Tekstas svarbus EEE)(2004/8/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi:(1) 2001 m. birželio mėn. Komisija priėmė Sprendimus 2001/527/EB [1] ir 2001/528/EB [2], įsteigiančius atitinkamai Europos vertybinių popierių rinkos priežiūros institucijų komitetą ir Europos vertybinių popierių komitetą.(2) Sprendimas 2001/528/EB įsteigė patariamojo pobūdžio Europos vertybinių popierių komitetą. Pagal 2003 m. sausio 28 d. Europos Parlamento ir Tarybos direktyvą 2003/6/EB dėl prekybos vertybiniais popieriais, pasinaudojant viešai neatskleista informacija, ir manipuliavimo rinka (piktnaudžiavimo rinka) [3] Europos vertybinių popierių komitetas gali veikti kaip reguliavimo komitetas pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [4].(3) Savo 2002 m. vasario 5 d. ir 2002 m. lapkričio 21 d. rezoliucijose Europos Parlamentas patvirtino keturių lygių sistemą, propaguotą Išminčių komiteto baigiamojoje ataskaitoje dėl Europos vertybinių popierių rinkų reglamentavimo, ir paragino kai kuriuos šios sistemos aspektus taip pat taikyti ir bankininkystės ir draudimo sektoriams, laikantis aiškaus Tarybos įsipareigojimo užtikrinti reikiamą institucijų pusiausvyrą.(4) 2002 m. gruodžio 3 d. Taryba paragino Komisiją imtis priemonių perduoti vertybinių popierių srityje jau įsteigtoms struktūroms funkcijas ir galias, kurios šiuo metu priklauso 1985 m. gruodžio 20 d. Tarybos direktyva 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo [5], su paskutiniais pakeitimais, padarytais Europos Parlamento ir Tarybos direktyva 2001/108/EB [6], įsteigtam KIPVPS (kolektyvinio investavimo į perleidžiamus vertybinius popierius subjektų) Ryšių komitetui.(5) Komisija pasiūlė Tarybos ir Europos Parlamento direktyvą, iš dalies keičiančią, inter alia, Direktyvą 85/611/EEB, kad būtų panaikintos minėtos direktyvos 53 straipsnyje nustatytos KIPVPS Ryšių komiteto funkcijos ir tos pačios direktyvos 53a straipsnyje nurodytos funkcijos perduotos Europos vertybinių popierių komitetui.(6) Atlikus tokias pataisas, reikia atitinkamai ir tuo pačiu metu pakeisti Europos vertybinių popierių komiteto įgaliojimus, nustatytus Sprendimo 2001/528/EB 2 straipsnyje,NUSPRENDĖ:1 straipsnisSprendimas 2001/528/EB iš dalies keičiamas taip:1) 2 straipsnis pakeičiamas taip:"2 straipsnisKomiteto užduotis – teikti patarimus Komisijai politikos klausimais ir dėl pasiūlytų teisės aktų projektų, kuriuos Komisija galėtų priimti vertybinių popierių srityje, taip pat ir dėl kolektyvinio investavimo į perleidžiamus vertybinius popierius subjektų (KIP VPS)."2 straipsnisŠis sprendimas įsigalioja tą pačią dieną kaip ir direktyva, iš dalies keičianti KIPVPS Ryšių komiteto funkcijas perduodant jas Europos vertybinių popierių komitetui.Priimta Briuselyje, 2003 m. lapkričio 5 d.Komisijos varduFrederik BolkesteinKomisijos narys[1] OL L 191, 2001 7 13, p. 43.[2] OL L 191, 2001 7 13, p. 45.[3] OL L 96, 2003 4 12, p. 16.[4] OL L 184, 1999 7 17, p. 23.[5] OL L 375, 1985 12 31, p. 3.[6] OL L 41, 2002 3 13, p. 35.--------------------------------------------------


title: 1998 m. liepos 6 d. Tarybos sprendimas dėl 1993 m. Tarptautinio kakavos susitarimo sudarymo Bendrijos vardu

text:
Svarbus teisinis pranešimas

|

31998D0489

Oficialusis leidinys L 220 , 07/08/1998 p. 0001 - 0024

		Tarybos sprendimas1998 m. liepos 6 d.dėl 1993 m. Tarptautinio kakavos susitarimo sudarymo Bendrijos vardu(98/489/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 228 straipsnio 2 dalies pirmuoju sakiniu,atsižvelgdami į Komisijos pasiūlymą,kadangi 1993 m. Tarptautinį susitarimą dėl kakavos pasirašė Bendrija ir jos valstybės narės,kadangi 1994 m. vasario 7 d. Tarybos sprendimu 94/109/EB dėl 1993 m. Tarptautinio kakavos susitarimo pasirašymo ir laikino taikymo Bendrijos vardu [1], Bendrija, kaip importuotoja, pranešė Jungtinių Tautų Organizacijos Generaliniam Sekretoriui apie savo ketinimus laikinai taikyti šį susitarimą, kol bus pabaigtos vidaus procedūros, reikalingos jo sudarymui;kadangi dauguma Bendrijos valstybių narių pranešė apie šio susitarimo laikiną taikymą, kol kartu su Bendrija bus deponuoti ratifikavimo, pritarimo arba patvirtinimo dokumentai;kadangi valstybėse narėse ratifikavimo, pritarimo arba patvirtinimo srityje beveik pasirengta ratifikavimo, pritarimo arba patvirtinimo dokumentų bendram deponavimui,NUSPRENDĖ:1 straipsnis1993 m. Tarptautinis kakavos susitarimas patvirtinamas Bendrijos vardu.Šio susitarimo tekstas pridedamas prie šio sprendimo.2 straipsnisTarybos pirmininkas yra įgaliojamas paskirti asmenį, turintį teisę deponuoti patvirtinimo dokumentą Bendrijos vardu.Priimta Briuselyje, 1998 m. liepos 6 d.Tarybos varduPirmininkasR. Edlinger[1] OL L 52, 1994 2 23, p. 25.--------------------------------------------------